VENDIM
Nr. 921, datë 29.12.2014

PËR PERSONELIN E ADMINISTRATËS DOGANORE[footnoteRef:1] [1:  VKM nr.921, datë 29.12.2014 është botuar në Fletoren Zyrtare nr.210, 13 janar 2014.
VKM nr.9, datë 11.1.2017 është botuar në Fletoren Zyrtare nr.3, 17 janar 2017.
VKM nr.2, datë 8.1.2018 është botuar në Fletoren Zyrtare nr.1, 10 janar 2018.] 

(Ndrshuar me VKM nr.9, datë 11.1.2017; nr.2, datë 8.1.2018)
(I përditësuar)

Në mbështetje të nenit 100 të Kushtetutës, të neneve 7, pika 3, e 15, pika 3, shkronja “dh”, pika 4, shkronja “ç”, pika 5, shkronja “dh”, pika 6, shkronja “d”, pika 7, shkronja “dh”, pikat 9, 11 e 12, të ligjit nr. 102/2014, datë 31.7.2014, “Kodi Doganor i Republikës së Shqipërisë”, dhe të nenit 4, të ligjit nr. 7961, datë 12.7.1995, “Kodi i Punës i Republikës së Shqipërisë”, të ndryshuar, me propozimin e ministrit të Financave, Këshilli i Ministrave

VENDOSI:

I. Pranimi në administratën doganore
1. Personeli pranohet në administratën doganore për pozicionet e punës, që përfshihen në shërbimin civil nëpërmjet një konkurrimi të hapur, kur këto vende nuk janë plotësuar dhe kanë mbetur të lira edhe pas përmbushjes së procedurave të posaçme, që përshkruhen në këtë vendim, e konkretisht me rend zbritës:
- lëvizjes paralele brenda sistemit doganor;
[bookmark: _GoBack]- ngritjes në detyrë brenda sistemit doganor;
- lëvizjes paralele në shërbimin civil;
- ngritjes në detyrë në shërbimin civil.
2. Konkurrimi zhvillohet jo vetëm për pozicionet ekzekutive, por dhe për pozicione të tjera, të cilat mbeten të paplotësuara.
3. Drejtoria e Përgjithshme Doganave përgatit kriteret e veçanta për pozicionet e lira dhe ia referon për shpallje Departamentit të Administratës Publike. DAP-i, brenda 2 (dy) ditëve kalendarike nga mbërritja e kësaj kërkese, i shpall ato në portal dhe në faqen e vet zyrtare. Shpallja e procedurës së pranimit bëhet të paktën 30 (tridhjetë) ditë kalendarike para datës së konkurrimit. Dokumentacioni duhet të dorëzohet jo më vonë se 10 (dhjetë) ditë kalendarike nga e nesërmja e ditës së shpalljes në portalin “Shërbimi Kombëtar i Punësimit”.
4. Komiteti i përhershëm i pranimit kryesohet nga një prej nëpunësve të kategorisë së mesme drejtuese të Drejtorisë së Përgjithshme të Doganave, të caktuar nga drejtori i Përgjithshëm i Doganave dhe ka në përbërje:
a) një përfaqësues nga Ministria e Financave;
b) një ekspert të fushës, të përzgjedhur nga drejtori i Përgjithshëm i Doganave;
c) një përfaqësues nga DAP-i;
ç) një ekspert të fushës, të përzgjedhur nga drejtori i DAP-it.	
5. Për pjesën e papërshkruar të procedurës së pranimit të nëpunësve civilë, për sa nuk bien ndesh me parashikimet e këtij vendimi, e më konkretisht me çështjet, si: të dhënat që përfshihen në shpalljen në portal, listën e dokumenteve që duhet të plotësojë kandidati, mënyrën e funksionimit të komitetit të përhershëm të pranimit, konkurrimin dhe periudhën e provës, zbatohen krerët II-V, të vendimit nr. 143, datë 12.3.2014, të Këshillit të Ministrave, “Për procedurat e rekrutimit, të përzgjedhjes, të periudhës së provës, të lëvizjes paralele të ngritjes në detyrë për nëpunësit civilë të kategorisë ekzekutive, të ulët dhe të mesme drejtuese”.
6. Punonjësit administrativë, të cilët nuk përshihen në shërbimin civil, përzgjidhen po ashtu me konkurrim të hapur, sipas rregullores së konkursit të hartuar nga Drejtoria e Përgjithshme Doganave dhe të miratuar nga ministri i Financave. Komiteti i përhershëm i pranimit për një konkurrim të tillë kryesohet nga një prej nëpunësve të kategorisë së mesme drejtuese të Drejtorisë së Përgjithshme të Doganave, të caktuar nga drejtori i Përgjithshëm i Doganave dhe ka në përbërje:
a) një përfaqësues nga Ministria e Financave;
b) drejtorin e Drejtorisë së Menaxhimit të Burimeve Njerëzore të  DPD-së. 
Fituesve u lidhet kontratë pune, në fillim me periudhë prove 3-mujore dhe, më pas, me afat të pacaktuar.
II. Lëvizja paralele brenda administratës doganore
1. Kur një pozicion në administratën doganore mbetet i lirë, Drejtoria e Përgjithshme Doganave fillon plotësimin e tij me lëvizjen paralele të punonjësve të administratës doganore të së njëjtës kategori/klasë.
2. Kushtet minimale që duhet të plotësojë kandidati për këtë procedurë janë:
a) Të ketë një vlerësim pozitiv apo një certifikatë/vërtetim për një kualifikim të posaçëm profesional, që i përshtatet vendit të ri të punës; 
b) Të mos ketë masë disiplinore në fuqi;
c)Të përmbushë kriteret e veçanta në shpalljen për konkurrim;
ç) Të jetë nëpunës civil i konfirmuar.
3. Afati për dorëzimin e dokumenteve është 10 (dhjetë) ditë kalendarike nga dita e nesërme shpalljes së njoftimit në faqen e internetit të Drejtorisë së Përgjithshme të Doganave.
4. Drejtori i Përgjithshëm i Doganave krijon komisionin e brendshëm të lëvizjes paralele dhe të ngritjes në detyrë, që kryesohet nga një prej nëpunësve të kategorisë së mesme drejtuese të Drejtorisë së Përgjithshme të Doganave dhe ka në përbërje:
a) drejtorin e Drejtorisë së Menaxhimit të Burimeve Njerëzore, në Drejtorinë e Përgjithshme të Doganave;
b) një përfaqësues nga Departamenti i Administratës Publike.
5. Pjesa tjetër e procedurës së lëvizjes paralele, por pa u kufizuar në, si: të dhënat që duhet të përmbajë shpallja në portal, procedura e lëvizjes paralele, lista paraprake verifikimit, e drejta e ankimit, procedura që ndjek komisioni i brendshëm, është sipas kreut VI, të vendimit nr. 143, datë 12.3.2014, të Këshillit të Ministrave, “Për procedurat e rekrutimit, të përzgjedhjes, të periudhës së provës, të lëvizjes paralele të ngritjes në detyrë për nëpunësit civilë të kategorisë ekzekutive, të ulët dhe të mesme drejtuese”, për sa nuk bien ndesh me parashikimet e këtij vendimi. 
III. Ngritja në detyrë brenda administratës doganore
1. Kur pozicioni i lirë nuk plotësohet me procedurën e lëvizjes paralele, atëherë Drejtoria e Përgjithshme Doganave fillon plotësimin e tij me procedurën e ngritjes në detyrë, vetëm për nëpunësit civilë të administratës doganore të një kategorie paraardhëse.
2. I njëjti komision i parashikuar në pikën 4, të pjesës II, të këtij vendimi, zhvillon këtë procedurë. Afati për dorëzimin e dokumenteve është 10 (dhjetë) ditë kalendarike nga dita e nesërme shpalljes së njoftimit në faqen e internetit të Drejtorisë së Përgjithshme të Doganave.
3. Kushtet minimale që duhet të plotësojë kandidati për këtë procedurë janë:
a) Të ketë një vlerësim pozitiv apo një certifikatë/vërtetim për një kualifikim të posaçëm profesional, që i përshtatet vendit të ri të punës; 
b) Të mos ketë masë disiplinore në fuqi;
c) Të përmbushë kriteret e veçanta në shpalljen për konkurrim;
ç) Të jetë nëpunës civil i konfirmuar.
4. Pjesa tjetër e procedurës së ngritjes në detyrë, si dhe pa u kufizuar në: mënyrën e funksionimit të komisionit, strukturën e ndarjes së pikëve të vlerësimit, renditjen e kandidatëve, është sipas kreut VII, të      vendimit nr. 143, datë 12.3.2014, të Këshillit të Ministrave, “Për procedurat e rekrutimit, të përzgjedhjes, të periudhës së provës, të lëvizjes paralele të ngritjes në detyrë për nëpunësit civilë të kategorisë ekzekutive, të ulët dhe të mesme drejtuese”, për sa nuk bien ndesh me parashikimet e posaçme në këtë vendim.
IV. Lëvizja paralele dhe ngritja në detyrë për nëpunësit civilë jashtë administratës doganore
1. Nëse pozicioni nuk plotësohet as me procedurën e ngritjes në detyrë me nëpunës civilë brenda administratës doganore, atëherë rihapet procedura e lëvizjes paralele për nëpunës civilë jashtë administratës doganore dhe vijon në rast nevoje me procedurën e ngritjes në detyrë me nëpunës civilë jashtë administratës doganore me afatet, komisionet dhe procedurat e lartpërshkruara. 
V. Transferimi i përkohshëm
1. Drejtori i Përgjithshëm i Doganave bën transferimin e përkohshëm të punonjësit doganor për shkaqet, që parashikohen në Kodin Doganor. Në rastin e punonjësve doganorë, që gëzojnë statusin e nëpunësit civil, një kopje aktit të transferimit i dërgohet për dijeni Departamentit të Administratës Publike.
2. Procedura e transferimit të përkohshëm fillon me kërkesën e drejtorit të Drejtorisë së Menaxhimit të Burimeve Njerëzore ose të eprorit direkt për pozicionin e vartësit që është bosh e, në raste të tjera, kryesisht nga drejtori i Përgjithshëm i Doganave. Punonjësi doganor që transferohet ka të drejtë të ankohet brenda 5 (pesë) ditëve kalendarike nga data e njoftimit të aktit pranë drejtorit të Përgjithshëm të Doganave, nëse ka shkaqe objektive, që e bëjnë të pamundur përmbushjen e detyrës së re. Drejtori i Përgjithshëm i Doganave i kthen përgjigje punonjësit doganor brenda 5 (pesë) ditëve kalendarike nga data e paraqitjes së ankimit. 
VI. Procedura disiplinore dhe Komisioni Disiplinor
1. Komisioni Disiplinor në Drejtorinë e Përgjithshme të Doganave kryesohet nga një prej nëpunësve civilë të kategorisë së mesme drejtuese dhe ka në përbërje:
a) drejtorin e Drejtorisë së Menaxhimit të Burimeve Njerëzore;
b) nëpunësin civil më të vjetër në detyrë, në institucion, sipas fushës që shqyrtohet në komision. 
Caktimi nominal i këtyre personave në komision bëhet me urdhër të drejtorit të Përgjithshëm të Doganave. 
2. Komisioni Disiplinor vihet në lëvizje nga subjektet e parashikuara në pikën 4, të nenit 59, të ligjit nr. 152/2013, “Për nëpunësin civil”, dhe vepron për nëpunësit civilë, në lidhje me hetimin administrativ, llojin dhe formën e vendimit, në përputhje me përcaktimin e bërë në vendimin nr. 115, datë 5.3.2014, të Këshillit të Ministrave, “Për përcaktimin e procedurës disiplinore dhe të rregullave për krijimin, përbërjen e vendimmarrjen në komisionin disiplinor në shërbimin civil”, për sa nuk bien ndesh me parashikimet e këtij vendimi.
Procedura disiplinore për punonjësit administrativë kryhet në përputhje me Kodin e Punës.
3. Komisioni Disiplinor e fton nëpunësin civil të japë shpjegimet me shkrim brenda 10 (dhjetë) ditëve kalendarike nga e nesërmja e njoftimit të tij për aktet e ecurisë disiplinore. 
4. Nëpunësi civil gjatë afatit dhjetëditor ka këto të drejta:
a) Të njihet me aktet e dosjes; 
b) Të paraqesë argumentet e tij me shkrim për shkeljen e pretenduar;
c) Të kërkojë mbajtjen e seancës dëgjimore të hapur për t’u shprehur ai vetë ose nëpërmjet përfaqësuesit të tij ligjor. 
5. Nëse punonjësi doganor nuk shpreh dëshirën për t’u dëgjuar në një seancë të hapur, procedimi disiplinor përmbyllet me shkëmbimin e akteve dhe Komisioni Disiplinor merr vendim bazuar në aktet e administruara, edhe nëse nëpunësi civil nuk paraqet shpjegimet e tij me shkrim brenda afatit të caktuar.
6. Seancë dëgjimore mbahet vetëm nëse kërkohet me shkrim nga nëpunësi civil. Një kopje gjithë korrespondencës me nëpunësin civil i përcillet për dijeni DAP-it, bashkë me vendimin e marrë nga Komisioni Disiplinor. 
VII. Zbatimi i organizimit të ri, mbylljes apo ristrukturimit të plotë a të pjesshëm të institucionit 
1. Me miratimin e një strukturë të re, Drejtori i Përgjithshëm i Doganave ngre komisionin e ristrukturimit për punonjësit administrativë. Drejtoria e Menaxhimit të Burimeve Njerëzore përcakton kriteret e veçanta që duhet të plotësojnë punonjësit për çdo vend të ri pune të krijuar rishtazi apo të rikonceptuar. 
2. Kriteret e veçanta për pozicionet që janë në shërbimin civil i përcillen DAP-it, për të vazhduar me procedurat e transferimit për shkak të mbylljes apo ristrukturimit të institucionit.
3. Komisioni i ngritur në DPD bën verifikimet për punonjësit administrativë, nëse janë në përputhje me kriteret e vendit të ri të punës. Nëse konstaton se punonjësi nuk plotëson kriteret e veçanta për vendin e ri të punës, si dhe nëse nuk gjendet në strukturë një vend tjetër pune, për të cilin ai plotëson kriteret, komisioni njofton Drejtorin e Përgjithshëm të Doganave dhe fillon procedurat përkatëse të parashikuara në Kodin e Punës. Punonjësi administrativ, në një rast të tillë, përfiton dëmshpërblimet, sipas parashikimeve të neneve 141, 143 dhe 144, të Kodit të Punës, si dhe kompensimet e tjera eventuale nëse i ka lindur e drejta për to. 
4. Drejtori i Përgjithshëm i Doganave, në rast nevoje dhe urgjence, për t’i shërbyer sa më mirë dhe shpejt biznesit, dërgon punonjës doganorë për të kryer shërbimet doganore atje ku çmohet se ka më shumë efikasitet.
5. Për punonjësit doganorë që gëzojnë statusin e nëpunësit civil për çdo çështje tjetër të parregulluar shprehimisht nga ky vendim zbatohet legjislacioni i shërbimit civil.
Në përputhje me shkronjën “h”, të paragrafit të parë të nenit 2, të ligjit nr. 152/2013, “Për nëpunësin civil”, të ndryshuar, dhe me pikën 4, të nenit 7, të ligjit nr. 102/2014, “Kodi Doganor i Republikës së Shqipërisë”, të ndryshuar, punonjësit e Drejtorisë së Hetimit, Drejtorisë së Antikontrabandës dhe Drejtorisë Antitrafik, që kanë atributet e oficerit të Policisë Gjyqësore, trajtohen në përputhje me Kodin e Punës, legjislacionin doganor dhe me legjislacionin specifik, për këtë qëllim. Procedura e pranimit në administratën doganore të këtyre punonjësve kryhet në përputhje me pikën 6, të pjesës I. Procedurat e tjera zbatohen mutatis mutandis, sipas përcaktimeve të këtij vendimi.
VIII. Pagesat për orët jashtë orarit dhe kompensimet për punën larg vendbanimit
1. Punonjësi, i cili, për nevoja të institucionit, detyrohet të kryejë orë pune jashtë kohës normale të punës, kompensohet si rregull me pushim dhe, në rast pamundësie, me pagesë shtesë për orët jashtë orarit. 
2. Punonjësit, që emërohet apo transferohet larg vendbanimit a vendqëndrimit të tij të zakonshëm, i sigurohet banesë ose një pagesë si kompensim për strehimin, si më poshtë vijon: 
a) Kur nëpunësi doganor emërohet /transferohet jashtë vendbanimit të tij të përhershëm, brenda vendit, i paguhet qiraja e banesës, kur nuk i sigurohet ajo;
b) Nëpunësi doganor që emërohet/ transfe-rohet jashtë vendbanimit të tij të përhershëm, brenda vendit, përfiton kompensim për qira banese, nëse emërohet/transferohet për shkak të detyrës dhe/ose për nevoja pune, në largësi mbi 45 km.;
c) Masa e kompensimit për qira banese, e përcaktuar në pikën 2, është, si më poshtë vijon:
i) Kur nëpunësi doganor nuk merr me vete, në vendemërimin e ri të punës, pjesëtarët e familjes, i paguhet qiraja e banesës për sipërfaqe banimi deri në 43.93 m²;
ii) Kur nëpunësi doganor ka në ngarkim edhe një person, dhe e merr në vendemërimin e ri të punës, i paguhet qiraja e banesës për sipërfaqe banimi deri në 56.47 m²;
iii) Kur nëpunësi doganor ka në ngarkim edhe dy persona, dhe i merr në vendemërimin e ri të punës, i paguhet qiraja e banesës për sipërfaqe banimi deri në 79.74 m²;
iv) Kur nëpunësi doganor ka në ngarkim edhe tre persona a më shumë, dhe i merr në vendemërimin e ri të punës, i paguhet qiraja e banesës për sipërfaqe banimi deri në 80.50 m².
ç) Numri i personave, pjesëtarë të familjes, në ngarkim të nëpunësit doganor vërtetohet me certifikatën e gjendjes familjare; 
d)	Njësia shpenzuese në DPD bën kompensimin e qirasë së banesës të nëpunësit doganor, përkundrejt paraqitjes së kontratës së qirasë, në vlerë jo më të madhe se vlera minimale e qirasë, e përcaktuar në vendimin nr. 469, date 3.6.2015, të Këshillit të Ministrave, “Për përcaktimin e vlerës minimale të çmimit të referencave të qirave të ndërtesave për qëllime tatimore”. Vlera minimale mujore e çmimit të shitjes për metër katror sipërfaqe ndërtese të dhënë me qira do të përllogaritet në bazë të vlerës mesatare të shitblerjeve të banesave në tregun e lirë, sipas njësive administrative, të përcaktuara në udhëzimin e Këshillit të Ministrave “Për miratimin e kostos mesatare të ndërtimit të banesave nga Enti Kombëtar i Banesave”, që miratohet çdo vit;
dh) Për përfitimin e pagesës, sipas pikës 2, nëpunësi doganor paraqet në DPD dokumenta-cionin e mëposhtëm:
i) kërkesë me shkrim, pranë njësisë buxhetore ku është i punësuar;
ii) fotokopje të kartës së identitetit, certifikatën e gjendjes familjare;
iii) kontratën e noterizuar të qirasë së banesës ku është i transferuar;
iv) vërtetim nga zyra vendore e regjistrimit të pasurive të paluajtshme se ai nuk ka banesë në juridiksionin ku është transferuar;
v) vërtetim nga ALUIZNI që nuk ka aplikuar për legalizim banese në juridiksionin ku është transferuar.
e)	Titullari i njësisë shpenzuese verifikon, kur është rasti, nëpërmjet strukturave të varësisë, vërtetësinë e dokumentacionit të paraqitur dhe të zbatimit të kontratës së qirasë;
ë)	Përfitimi i kësaj pagese vazhdon deri në ndryshimin e vendbanimit të nëpunësit doganor, që nënkupton sistemimin me banesë në juridiksionin territorial të strukturës doganore ku ai bën pjesë;
f)	Fondi i përcaktuar për pagesat e qirave për strehim planifikohet çdo vit në programin buxhetor të DPD-së.
VIII/1. Organizimi, funksionimi, struktura e administratës doganore dhe shpenzimet për kontrollet që kryhen pranë operatorëve ekonomikë të interesuar për këtë shërbim.
1. Organika e Drejtorisë së Përgjithshme të Doganave është 1 102 punonjës, të shpërndarë në nivel qendror dhe vendor. Struktura organike dhe analitike e administratës doganore është sipas aneksit nr. 1, që i bashkëlidhet këtij vendimi dhe është pjesë përbërëse e tij. 
a) Organika e administratës doganore është e përbërë nga:
i) Drejtori i Përgjithshëm i Doganave; 
ii) Zëvendësdrejtori i Përgjithshëm i Doganave; 
 iii) Drejtori i kabinetit;
iv) Nëpunës kategoria A; 
v) Nëpunës kategoria B; 
vi) Nëpunës kategoria C 1; 
vii) Nëpunës kategoria C 2; 
viii) Punonjës administrativ kategoria C3; 
ix) Punonjës administrativ kategoria D1; 
x) Punonjës administrativ kategoria D2; 
xi) Punonjës administrativ kategoria D3. 
b) Funksionet dhe detyrat e personelit të administratës doganore janë, si më poshtë vijon:
i) Drejtori i Përgjithshëm i Doganave është kreu dhe struktura më e lartë e administratës doganore shqiptare, që siguron administrimin e efektshëm të saj dhe drejton, bashkërendon e mbikëqyr veprimtarinë e administratës doganore dhe i raporton drejtpërdrejt ministrit përgjegjës për financat për ecurinë e punës. 
Përveç përgjegjësive të parashikuara në legjislacionin doganor, drejtori i Përgjithshëm i Doganave miraton planin operacional të administratës doganore, si dhe dokumentet e tjera në kompetencë të tij; propozon pranë ministrit përgjegjës për financat, strukturën organizative, rregulloren e brendshme të administratës doganore, dokumentet strategjike dhe adreson përgjegjësitë në të gjitha nivelet e administratës, në varësi të nevojave apo të rrethanave specifike. 
Gjithashtu, drejtori i Përgjithshëm i Doganave miraton rregulloret specifike të funksionimit të drejtorive e të degëve doganore, si dhe aktet e tjera të nivelit të tretë, si: vendime, urdhra, udhëzime etj., në varësi të nevojave të punës. 
Drejtori i Përgjithshëm i Doganave, në bazë të strukturës organizative të miratuar dhe me vendim të arsyetuar, mund të krijojë “Njësi”, për nevoja organizative ose operacionale, ose “Njësi të përkohshme” për kryerjen e detyrave të veçanta.
Për të siguruar administrimin efektiv dhe përmbushjen e misioneve, kompetencave dhe detyrave funksionale të administratës doganore, drejtori i Përgjithshëm i Doganave bashkëpunon dhe bashkërendon punën, nëpërmjet zëvendësdrejtorëve dhe drejtuesve, që ka në varësi të drejtpërdrejtë.
ii) Zëvendësdrejtori i Përgjithshëm i Doganave është drejtuesi i një departamenti që siguron administrimin e efektshëm, si dhe drejton, bashkërendon punën e mbikëqyr veprimtarinë e kryer nga drejtoritë e departamentit që mbulon. Ai ushtron funksionet e kompetencat sipas përcaktimeve të legjislacionit në fuqi për këtë pozicion, si dhe funksionet e përgjegjësitë që i delegohen këtij posti. 
iii) Drejtor kabineti, i cili ka këto detyra:
- Asiston drejtpërdrejt drejtorin e Përgjithshëm të Doganave në hartimin e planeve të veprimit dhe të strategjisë institucionale;
- Së bashku me drejtorin e kabinetit të ministrit, koordinon prioritetet që do të ndikojnë te drejtori i Përgjithshëm i Doganave;
- Asiston lidhur me përgjigjet që do t’u dërgohen grupeve kryesore të interesit të iniciuara nga drejtori i Përgjithshëm;
- Analizon kërkesat e marra, të cilat kanë të bëjnë me mënyrën se si do të veprohet dhe këshillon prioritetet në lidhje me to e mbi burimet të cilat mund t’i përmbushin; 
- Orienton, organizon dhe harmonizon veprimtarinë në zyrën e drejtorit të Përgjithshëm duke informuar dhe shpërndarë punën, në varësi të ekspertizës teknike të këshilltarëve; 
- Kryen çdo detyrë të ngarkuar nga drejtori i Përgjithshëm.
iv) Nëpunës kategoria A. 
Në këtë kategori përfshihen: këshilltarë, drejtor drejtorie në Drejtorinë e Përgjithshme të Doganave, kryetar i Degës Doganore Tiranë, kryetar i Degës Doganore Durrës, kryetar i Degës Doganore Kukës, kryetar i Degës Doganore Kakavijë, kryetar i Degës Doganore Fier, kryetar i Degës Doganore Shkodër, kryetar i Degës Doganore Rinas. 
Nëpunësit e kësaj kategorie, me funksionin këshilltar, kryejnë funksione këshillimore, si dhe mbështesin e ndihmojnë drejtorin e Përgjithshëm, sipas fushave specifike që mbulojnë, bashkërendojnë punën dhe bashkëveprojnë me strukturat e tjera. 
Nëpunësit e tjerë të kësaj kategorie drejtojnë, bashkërendojnë, mbikëqyrin dhe sigurojnë administrimin e efektshëm të veprimtarisë së strukturës që drejtojnë, si dhe ushtrojnë funksionet e përgjegjësitë që i delegohen këtij posti. 
v) Nëpunës kategoria B 
Në këtë kategori përfshihen: përgjegjës sektori në Drejtorinë e Përgjithshme të Doganave, përgjegjës sektori në degët doganore, kryetar i një dege doganore që nuk është përshirë në përcaktimin e nënndarjes “iv”, më sipër. 
Nëpunësit e kësaj kategorie drejtojnë, bashkërendojnë punën, mbikëqyrin dhe sigurojnë administrimin e efektshëm të veprimtarisë së strukturës që drejtojnë, si dhe ushtrojnë funksionet e përgjegjësitë që i delegohen këtij posti. 
vi) Nëpunës kategoria C1
Në këtë kategori përfshihen: në Drejtorinë e Përgjithshme të Doganave: specialist, auditues, përgjegjës zyre, komandant grupi/motovedete; në degë doganore: specialist, financier, përgjegjës turni/zyre. 
Nëpunësit e kësaj kategorie i ushtrojnë detyrat dhe funksionet e tyre në të gjithë administratën doganore bazuar në funksionet dhe specifikat e strukturës ku ato veprojnë dhe në përputhje me legjislacionin e aktet normative në fuqi, si dhe kryejnë funksionet e përgjegjësitë e deleguara. 
Nëpunësit, që ushtrojnë funksionet komandant grupi, përgjegjës zyre, përgjegjës turni/grupi, kanë për detyrë, gjithashtu, të sigurojnë bashkërendimin e punës dhe sigurimin e efektshmërisë në veprimtarinë e kryer nga zyra apo sektori/grupi të cilin drejtojnë/udhëheqin. 
vii) Nëpunës kategoria C2 
Në këtë kategori përfshihen: doganier, inspektor, specialist i nivelit të dytë, asistent laborant. 
Nëpunësit e kësaj kategorie ushtrojnë funksione lidhur me gjithë veprimtarinë dhe procedurat doganore, kontrollet dhe mbikëqyrjen doganore në të gjithë territorin doganor të Republikës së Shqipërisë, si dhe ushtrojnë funksionet e përgjegjësitë e deleguara. 
viii) Punonjës administrativ kategoria C3 
Në këtë kategori përfshihen: sekretar, arkivist dhe protokollist, doganier peshoreje/pike kontrolli /antikontrabande dhe përpunues informacioni. 
Punonjësit e kësaj kategorie ushtrojnë funksione lidhur me administrimin e korrespondencës e të dokumentacionit, si dhe ruajtjen e tij, me procedurat e peshimit, kontrollit doganor, mbrojtjen e sigurinë dhe me përpunimin e informacionit doganor, përdorimit të mjeteve apo pajisjeve, si dhe ushtrojnë funksionet dhe përgjegjësitë e deleguara. 
ix) Punonjës administrativ kategoria D1 
Në këtë kategori përfshihen punonjësit ndihmës: magazinier, teknik marine/motorist, teknik mirëmbajtjeje, shofer. 
Punonjësit e kësaj kategorie ushtrojnë funksione lidhur me ruajtjen e bazës materiale dhe furnizimin, kryerjen e shërbimeve të ndryshme teknike, sigurimin e lëvizjes së sigurt të personelit doganor. 
x) Punonjës administrativ kategoria D2 
Në këtë kategori përfshihen punëtorë mirëmbajtjeje, të cilët janë punonjës të tjerë ndihmës, që ushtrojnë funksione lidhur me mirëmbajtjen e ambienteve të zyrave, si dhe kryerjen e shërbimeve të mirëmbajtjes. 
xi) Punonjës administrativ kategoria D3 
Në këtë kategori përfshihen punonjës që kryejnë shërbime sanitare në ambientet e punës.
2. Drejtoria e Përgjithshme e Doganave përbëhet nga Departamenti Administrativ, Departamenti Teknik i Akcizës dhe Procedurave Doganore, Departamenti i Analizave dhe Aposterior dhe Departamenti Operativ dhe Hetimor, struktura që varen drejtpërdrejt nga drejtori i Përgjithshëm i Doganave (niveli qendror) dhe degët doganore (niveli vendor). 
a) 	Departamenti Administrativ përbëhet nga drejtoritë, si më poshtë vijon: 
i) Drejtoria e Menaxhimit të Burimeve Njerëzore, që përbëhet nga:
- Sektori i menaxhimit të burimeve njerëzore;
- Sektori i trajnimeve dhe etikës;
- Zyra e sekretari/protokollit dhe arkivit.
Kjo drejtori bashkëpunon me DAP-in, administron procedurat e rekrutimit të personelit doganor, emërimet, ngritjen në detyrë, zbatimin e masave disiplinore, shkarkimet nga detyra, administron transferimin e personelit brenda zyrave të administratës doganore, ngritjen e përkohshme në detyrë, lëshon kartat e shërbimit dhe të identitetit për personelin doganor dhe administron arkivin e Drejtorisë së Përgjithshme të Doganave; 
	Gjithashtu, kjo drejtori harton programe bazë për trajnimin e personelit, organizon kurse, seminare dhe veprimtari të tjera trajnuese për personelin doganor nga fushat kryesore, organizimin dhe zbatimin e trajnimit, duke përfshirë caktimin e trajnimit të personelit, bashkërendon veprimtaritë trajnuese e të ndihmës teknike, që jepen nga administratat e huaja doganore dhe organizatat ndërkombëtare, kontrollon në vijimësi zbatimin e Kodit të Etikës në administratën doganore, si dhe transparencën në deklarimin e pasurive dhe konfliktin e interesave. 
ii) Drejtoria e Burimeve Mbështetëse, që përbëhet nga:
- Sektori i investimeve dhe logjistikës;
- Sektori i njësisë së prokurimit; 
- Sektori i zgjidhjeve dhe suportit (Help Desk).
	Kjo drejtori planifikon, në bashkëpunim me të gjitha departamentet, blerjet, ndërtimet dhe rindërtimet e mjediseve dhe blerjen e makinerive e të pajisjeve të nevojshme për zhvillimin e veprimtarisë doganore, duke përfshirë kompjutera, mjete transporti, pajisje për laboratorin e doganës, uniformat e personelit dhe orenditë e zyrave. 
Gjithashtu, kjo drejtori realizon procedurat e blerjes, qirave në bashkëpunim me degët doganore dhe zyrat e tjera të interesuara, në përputhje me legjislacionin në fuqi, si dhe administron e mirëmban mjediset e Drejtorisë së Përgjithshme të Doganave. 
Sektori i zgjidhjeve dhe suportit (Help Desk) ofron angazhimin për biznesin, asistencë projektesh dhe shqyrtimin e propozimeve lidhur me teknologjinë e informacionit, shërbimin Help Desk me anë të aplikacioneve elektronike ose telefonit për probleme të ndryshme që lindin gjatë përdorimit të sistemeve informatike doganore dhe delegon problemin në sektorët apo drejtoritë përkatëse, kur për zgjidhjen e tij kërkohet ndërhyrje më e specializuar, si dhe bashkërendon punën ndërmjet strukturave të përfshira në këto zgjidhje dhe AKSHI-t. 
iii) Drejtoria Juridike, që përbëhet nga:
- Sektori i legjislacionit;
- Sektori i ankimimit;
- Sektori teknik.
Sektori i legjislacionit mbështet propozimet ligjore për çështje që kanë të bëjnë me fushën doganore apo akcizës, si dhe ndjek planin e përafrimit të legjislacionit doganor/akcizës me atë të BE-së dhe jep asistencë ligjore për strukturat e tjera të departamenteve të administratës qendrore dhe degët doganore, me kërkesë të tyre për raste specifike lidhur me çështje doganore apo të akcizës; 
Sektori i ankimimit shqyrton ankimet administrative ndaj vendimeve të degëve doganore për pagesën e detyrimeve dhe/ose gjobave, të cilat ia paraqet për vendimmarrje drejtorit të Përgjithshëm të Doganave, administron proceset gjyqësore ku palë është DPD-ja, në të gjitha shkallët e gjykimit, si dhe jep ndihmë ligjore për proceset gjyqësore, ku palë janë degët doganore;
Sektori teknik i propozon drejtorit të Përgjithshëm të Doganave, kur është e nevojshme, nxjerrjen e vendimeve teknike për qëndrimet zyrtare të administratës doganore, në zbatim të legjislacionit doganor, për rrethana specifike të operatorëve ekonomikë. Këto vendime janë detyruese për strukturat doganore, operatorin ekonomik dhe publikohen në faqen zyrtare të DPD-së, në rubrikën përkatëse të njoftimeve duke ruajtur konfidencialitetin e të dhënave të operatorit ekonomik.
b) 	Departamenti Teknik i Akcizës dhe Procedurave Doganore përbëhet nga drejtoritë, si më poshtë vijon:
i) Drejtoria Teknike e Akcizës, që përbëhet nga:
- Sektori i autorizimeve;
- Sektori i aplikacioneve;
Kjo drejtori administron procedurat e aplikimeve dhe autorizimeve dhe lëshon autorizimet për magazinat fiskale dhe depozituesit e miratuar, autorizon/licencon pritësit e regjistruar, dërguesit e regjistruar dhe përfaqësuesit fiskalë; 
Administron procedurën e lehtësirave fiskale lidhur me përjashtimet dhe rimbursimet nga detyrimet e akcizës, si dhe lëshon autorizimet për përjashtim apo autorizon rimbursimet; 
Administron dhe trajton përditësimet e nevojshme dhe problematikat lidhur me çështjet e klasifikimit fiskal, administron, monitoron dhe bashkërendon të gjitha procedurat e nevojshme lidhur me pullat fiskale dhe kodet e sigurisë, si dhe trajton çështje të garancive; 
Përgjigjet për hedhjen dhe përditësimin e rregullave në sistemin informatik; 
ii) Drejtoria e Procedurave Doganore, që përbëhet nga:
- Sektori i procedurave dhe regjimeve doganore; 
- Sektori i lehtësive doganore, transitit dhe informimit të operatorëve.
Kjo drejtori, në përputhje me dispozitat në fuqi, administron dokumentacionin për lëvizjen e mallrave dhe të bagazheve brenda territorit doganor të Republikës së Shqipërisë, deklaratat përmbledhëse, dokumentet për magazinimin e përkohshëm të mallrave dhe për deklarimin doganor, lehtësimin dhe thjeshtimin e procedurave doganore; 
Administron procedurat doganore dhe lëshimin e autorizimeve për to, si dhe për agjentët doganorë; Administron dokumentet për turizmin ndërkombëtar, procedurat e vendosjes në qarkullim të lirë dhe të eksportit, procedurat e transitit, të përpunimit aktiv dhe pasiv, të përpunimit nën kontroll doganor, të lejimit të përkohshëm, procedurat e magazinimit doganor, zonat e lira dhe magazinat e lira; 
Administron dokumentet për magazinat e furnizimit dhe “Duty Free Shops”, furnizimet dhe pajisjet për përdorim në bord të mjeteve të transportit, për ndalimet dhe kufizimet në importin dhe eksportin e mallrave me karakter fitosanitar; Administron rregullat, si dhe procedurat e lehtësimit e të thjeshtimit, si zhdoganimin lokal, OEA, kompetencat territoriale etj.; 
Jep udhëzimet e nevojshme për përdoruesit në lidhje me sistemet e të dhënave, të formularëve, të regjistrave dhe të blloqeve përkatëse, të nevojshme në lidhje me procedurat doganore; Informon operatorët ekonomikë mbi procedurat doganore, lehtësitë dhe thjeshtimet që ofron legjislacioni doganor. Harmonizon udhëzimet apo aktet e tjera të nivelit të tretë me Kodin Doganor.
iii) Drejtoria e Tarifës dhe Origjinës, që përbëhet nga:
- Sektori i tarifës;
- Sektori i origjinës.
	Kjo drejtori harton e përditëson nomenklaturën e mallrave dhe tarifën doganore, si dhe administron shënimet (notat) shpjeguese, jep informacion tarifor të detyrueshëm (ITD), administron operacionet e privilegjuara, mbikëqyr rregullat për taksat e tjera në import, mbikëqyr rregullat për TVSH-në në import; 
	Gjithashtu, kjo drejtori administron origjinën e mallrave, sipas marrëveshjeve preferenciale përkatëse, procedurat e lëshimit të certifikatave të origjinës preferenciale, ndjek zbatimin e masave të politikës tregtare, të kuotave e të tavaneve tarifore dhe të masave antidumping. 
iv) Drejtoria e Laboratorit Doganor, që përbëhet nga:
- Sektori i standardeve, metodikave dhe administrimit;
- Sektori i analizave; 
- Sektori i klasifikimit tarifor.
	Kjo drejtori kryen studime për metodat dhe teknikat për analizën kimike, teknologjike dhe merceologjike të mallrave; Analizon mostrat e marra nga zyrat vendore; Lëshon certifikatat përkatëse për verifikimin e llojit të mallrave, emërtimit të tyre dhe bën klasifikimin tarifor; Administron dhe mirëmban pajisjet e Laboratorit Doganor.
v) Drejtoria e Vlerësimit në Qendër, që përbëhet nga:
- Sektori vlerës në qendër;
- Sektori i metodikave të vlerësimit doganor.
Kjo drejtori, unifikon në një mase më të madhe zbatimin e metodologjisë së vlerësimit doganor. Mbështetur në analizën e riskut, ndërmerr kontrolle dokumentare, për të verifikuar të gjithë dokumentacionin tregtar (bashkëlidhur deklarimit doganor) dhe çdo të dhënë tjetër, që lidhet me procedurat doganore të operatorëve ekonomikë. Këto kontrolle bëhen nga zyrat qendrore në DPD, përmes sistemit doganor.
Në bashkëpunim me degët doganore dhe strukturat e tjera të administratës doganor, kjo drejtori mbështet zhvillimin e planifikimit strategjik lidhur me kontrollet e dedikuara për vlerësimin doganor të mallrave.
Përmirëson procedurat për vendosjen e barazisë, si dhe standardizimin e vlerësimit doganor, me synim rritjen e të ardhurave doganore dhe minimizimin e kostove. 
c) Departamenti i Analizave dhe Aposterior përbëhet nga drejtoritë, si më poshtë vijon:
i) Drejtoria e Planifikimit dhe Analizës të të Ardhurave, që përbëhet nga:
- Sektori i monitorimit të të ardhurave, analizave dhe statistikës;
- Sektori i monitorimit të borxhit.
Kjo drejtori ka për detyrë mbledhjen e të dhënave për lëvizjen e mallrave shqiptare dhe joshqiptare, që hyjnë e dalin nga territori doganor i Republikës së Shqipërisë, monitorimin dhe detajimin e planit të të ardhurave, analizimin e të dhënave, objekt të vlerësimit nga zyrat e interesuara dhe autoritetet publike, në përputhje me legjislacionin në fuqi duke e zgjeruar fushën e përgjegjësive edhe me studime e analiza të realizimit të të ardhurave dhe mallrave kryesore; 
Gjithashtu, kjo drejtori administron procedurat për regjistrimin e operatorëve në sistemin doganor, lindjen dhe rikuperimin e borxhit, përgatitjen dhe administrimin e udhëzimeve për kontabilizimin e të ardhurave nga detyrimet e importit, eksportit ose akcizës, për vjeljen e detyrimeve dhe rimbursimin ose shlyerjen e borxhit, si dhe monitoron procedurat për rikuperimin dhe vjeljen me forcë të borxhit.
ii) Drejtoria e Kontrolleve të Akcizës dhe Paszhdoganimit (Aposterior) përbëhet nga këta sektorë:
- Sektori i metodikave të kontrollit;
- Sektori i produkteve të cigareve dhe pijeve alkoolike;
- Sektori i produkteve energjetike;
- Sektori i produkteve të tjera;
- Sektori kontrollit aposterior dhe regjimeve doganore; 
- Sektori i pajisjeve, matësve dhe linjave teknologjike.
Kjo drejtori kryen mbikëqyrjen, kontrollin dhe monitorimin sipas produkteve specifike të magazinave fiskale të prodhimit apo stokimit, kontrollon dhe monitoron lëvizjen e produkteve të akcizës nën pezullim, monitoron zbatimin e kushteve, si dhe respektimin nga operatorët e akcizës të skemës së përjashtimeve dhe rimbursimeve.
 Bashkëpunon me strukturat e tjera qendrore të Drejtorisë së Përgjithshme, sipas rastit, për trajtimin e operacioneve të parregullta; Kryen analizime të ndryshme, përfshirë edhe ato aposteriori lidhur me importimin, prodhimin, stokimin dhe lëvizjen e produkteve të akcizës, sipas llojit të tyre.
Kjo drejtori harton projekte dhe përditëson metodikat për kontrollin e magazinave fiskale/doganore, zonave/magazinave të lira, depozituesit e miratuar, pritësit dhe dërguesit e regjistruar, si dhe të proceseve të ndryshme të prodhimit të mallrave të akcizës, harton dhe përditëson metodikat lidhur me matjen e produkteve dhe depozitave, rezervuarëve etj., sipas produkteve specifike.
Kontrollon, saktëson apo përditëson normativat teknike në procesin e prodhimit, kontrollon koeficientët e humbjeve dhe të firove; Kontrollon procedurat e shënjimit fiskal dhe të ngjyrimit, si dhe kontrollon pajisjet e instrumentet matëse, linjat teknologjike, depozitat, rezervuarët, kalibrimin e tyre etj.
Kjo drejtori ndërmerr kontrolle dokumentare apo fizike, në nivel subjekti, pas çlirimit të mallrave, për të verifikuar të gjithë dokumentacionin tregtar dhe çdo të dhënë tjetër, që lidhet me veprimet doganore të operatorëve ekonomikë dhe veprimet e mëtejshme tregtare, që kanë të bëjnë me këto mallra. Këto kontrolle bëhen pranë mjediseve të operatorëve ekonomikë, që kanë lidhje të drejtpërdrejtë ose të tërthortë me veprimet doganore, si dhe përmes rishqyrtimit të praktikave doganore, brenda sistemit doganor.
Bazuar në analizën e riskut apo me kërkesën e operatorëve ekonomikë, ndërmerr rishikimin dhe verifikimin e saktësisë të të dhënave të deklaratës doganore, si dhe përpunon e analizon, përmes teknikave të menaxhimit të dhënat e siguruara nga strukturat e tjera të administratës doganore dhe administratave homologe.
iii) Drejtoria e Politikave të Vlerësimit Doganor, që përbëhet nga:
- Sektori i mbikëqyrjes së vlerës doganore;
- Sektori i të dhënave të disponueshme. 
Kjo drejtori administron dispozitat, që kanë të bëjnë me procesin e vlerësimit doganor të mallrave e të shërbimeve, si dhe ndjek përditësimin e kursit të këmbimit; Përgatit e administron udhëzimet dhe urdhrat, që kanë të bëjnë me metodologjinë e vlerësimit për qëllime doganore.
Në bashkëpunim me degët doganore dhe strukturat e tjera të administratës doganore, kjo drejtori mbikëqyr zbatimin e metodologjisë së vlerësimit doganor të mallrave.
Kjo drejtori, mbështetur në burime të miratuara, përditëson “dosjen” me të dhënat e disponueshme, si dhe sisteme apo mekanizma të tjerë për vlerësimin doganor të mallrave.
ç) Departamenti Operativ dhe Hetimor përbëhet nga drejtoritë, si më poshtë vijon:
i) Drejtoria e Antikontrabandës, që përbëhet nga:
- Sektori i antikontrabandës tokësore;
- Sektori i koordinimit dhe operativitetit në terren;
- Sektori i antikontrabandës detare.
Kjo drejtori kryen kontrolle fizike dhe dokumentare, në bazë të planeve operacionale, të të dhënave dhe analizës së riskut, në çdo ambient, brenda territorit doganor të Republikës së Shqipërisë, duke kontrolluar apo shqyrtuar mallrat, personat dhe mjetet e transportit, me qëllim zbulimin dhe parandalimin e kontrabandës, prodhimit dhe tregtimit të paligjshëm të mallrave të akcizës dhe të kundërvajtjeve administrative, brenda territorit doganor shqiptar dhe nga/apo drejt territorit të vendeve të tjera; Nëpërmjet kryerjes së kontrolleve, identifikon dhe jep të dhëna rreth veprimtarisë ose personave të dyshimtë për database-in e informacionit, jep ndihmë në hetimin e shkeljeve të rënda doganore dhe të akcizës; Gjithashtu, kjo drejtori mbështet degët doganore për vjeljen e borxhit dhe rikuperimin me forcë.
ii) Drejtoria e Hetimit, që përbëhet nga:
- Sektori i koordinimit për mashtrimet fiskale;
- Sektori i hetimit për çështjet e sigurisë;
- Sektori i analizës dhe raportimit;
- Sektori Task-Forca.
Kjo drejtori ndërmerr hetime për shkelje të dyshuara apo të vërejtura nga drejtoria e antikontrabandës, drejtoria e informacionit, si dhe nga struktura të tjera, brenda dhe jashtë sistemit doganor, me kërkesë të tyre apo me iniciativë. 
Kjo drejtori mbledh të dhëna, përgatit kallëzime penale për në organin e prokurorisë, jep dokumentacion, harton raporte dhe praktika në ndihmë të këtij organi. 
Gjithashtu, kjo drejtori koordinon luftën ndaj mashtrimeve fiskale, për çështjet e sigurisë, analizon, raporton dhe ndërmerr veprime aktive operative edhe në terren për hetimin dhe goditjen e veprimtarive kriminale në fushën doganore.
iii) Drejtoria e Informacionit, Analizës së Riskut dhe Monitorimit, që përbëhet nga:
- Sektori i inteligjencës operative;
- Sektori i monitorimit;
- Sektori i analizës/ ndërveprimit me tatimet;
- Sektori i shkëmbimit dhe përpunimit të informacionit;
- Sektori i zhvillimit të profileve të riskut.
Kjo drejtori mbledh të dhëna për shkeljet doganore apo të akcizës të dyshuara, faktike apo të mundshme; Kryen kërkime duke shfrytëzuar marrëveshjet e asistencës administrative, të nënshkruara me administratat doganore të vendeve të tjera; Kryen përpunimin e informacionit për përgatitjen e raporteve inteligjente dhe cilësore, duke propozuar veprime të mëtejshme nga struktura brenda institucionit apo dhe jashtë tij; Përpunon informacionin e grumbulluar nga burime të ndryshme dhe analizon të dhënat për veprimtaritë ose personat e dyshimtë, si dhe furnizon, periodikisht, me produkte inteligjence drejtorin e Përgjithshëm të Doganave.
Kjo drejtori siguron bashkërendimin, mbikëqyrjen dhe monitorimin 24-orësh të mjediseve dhe punës në terren në degët doganore të veprimtarisë së strukturave të Departamentit Operativ Hetimor. 
	Menaxhon mbledhjen e të dhënave për shkeljet doganore të dyshuara, faktike apo të mundshme, përgatitjen, monitorimin e analizën e riskut, me qëllim rritjen e efektshmërisë së kontrolleve doganore dhe ushtrimin e kontrolleve me bazë indikatorët e riskut. Bashkëpunon me strukturat e tjera doganore dhe me institucione të tjera në ushtrimin e funksioneve që kryen.
iv) Drejtoria e Antitrafikut, që përbehet nga:
- Sektori i kontrollit të deklarimeve “CASH”;
- Sektori i mallrave të rrezikshme, Dual Use, trafiqeve të paligjshme;
- Sektori operativ antitrafik.
Kjo drejtori ka si objekt të veprimtarisë së saj zbatimin e kuadrit ligjor në fuqi, veçanërisht në funksion të përmbushjes së misionit mbrojtës për sigurinë kombëtare dhe rendin publik.
Veprimtaria e Drejtorisë Antitrafik lidhet me organizimin e mbikëqyrjes së kufirit shtetëror nga strukturat e shërbimit doganor që operojnë në kufi, nëpërmjet kryerjes së kontrolleve të mallrave, të mjeteve të transportit dhe të subjekteve, për parandalimin e trafiqeve të paligjshme, përfshirë parandalimin e pastrimit të parave, kontrollit të transferimit fizik të valutës, mbrojtjen e trashëgimisë kulturore dhe të mjedisit.
Drejtoria Antitrafik mund të shkëmbejë të dhëna me struktura të tjera doganore apo shtetërore, me kompetenca në fushën e zbatimit të ligjit për mallra, mjete apo subjekte, me qëllim parandalimin dhe goditjen e shkeljeve të parashikuara nga legjislacioni shqiptar në fuqi kundër trafiqeve;
Ajo bashkëpunon me agjenci, institucione dhe aktorë të tjerë, përfshirë ata ndërkombëtarë, të cilët kanë detyrime ligjore ose që janë të angazhuar në luftën kundër trafiqeve dhe zbatimin e masave ndaluese, kufizuese. 
v) Drejtoria për Mbrojtjen e Pronësisë Intelektuale.
Kjo drejtori ka për detyrë administrimin e procedurave për mbrojtjen e të drejtave të pronësisë intelektuale (pronësinë industriale dhe pronësinë intelektuale) për mallrat që hyjnë në/ose dalin nga territori shqiptar, me kërkesë të mbajtësve të së drejtës ose me iniciativë dhe administrimin e kërkesave për veprim në kuadër të mbrojtjes së pronësisë intelektuale.
vi) Drejtoria e Kontrollit pas Zhdoganimit, që përbëhet nga:
- Sektori i përpunimit të të dhënave dhe analizës;
- Sektori i kontrollit aposterior operativ.
Kjo drejtori ndërmerr kontrolle dokumentare operative, brenda 5 ditësh, pas çlirimit të mallrave, për të verifikuar të gjithë dokumentacionin tregtar dhe çdo të dhënë tjetër, që lidhet me veprimet doganore të operatorëve ekonomikë dhe veprimet e mëtejshme tregtare, që kanë të bëjnë me këto mallra. Këto kontrolle bëhen kryesisht përmes sistemit informatik. Në rastet kur është nevoja për të kryer kontrolle të thelluara pranë mjediseve të operatorëve ekonomikë apo përmes rishqyrtimit të praktikave doganore, brenda sistemit doganor, çështja i delegohet automatikisht apo rast pas rasti Drejtorisë së Kontrolleve të Akcizës dhe Paszhdoganimit.
d) Struktura që varen drejtpërdrejt nga drejtori i Përgjithshëm i Doganave janë, si më poshtë vijon:
i) Zyra e Drejtorit të Përgjithshëm të Doganave.
Kjo zyrë koordinon, mbështet, ndihmon dhe këshillon drejtorin e Përgjithshëm të Doganave, lidhur me:
- prioritetet që ndikojnë në funksionet e drejtorit të Përgjithshëm;
- analizimin e kërkesave të marra dhe kontrollin e përgjigjeve që u dërgohen grupeve kryesore të interesit, të iniciuara nga drejtori i Përgjithshëm;
- hartimin e planeve të punës dhe të Strategjisë Institucionale;
- orientimin, organizimin dhe harmonizimin e veprimtarisë në zyrën e drejtorit të Përgjithshëm;
- çështjet që lidhen me elementet teknike dhe procedurale, zbatimin e projekteve, në të cilat përfituese është administrata doganore, dhe stimulimin e shtimit të nivelit të asistencës, vlerësimin dhe përmirësimin e elementeve të shërbimeve të teknologjisë së informacionit dhe kryesisht komunitetin e biznesit lidhur me risitë, nismat dhe zhvillimet e administratës doganore;
- ndjekjen e problemeve të përditshme sipas detyrave te përcaktuara nga drejtori i Përgjithshëm;
- formulimin dhe zbatimin e planeve të veprimit, strategjive, sipas detyrave të institucionit, si dhe sigurimin e lidhjeve organike me strukturat organizative, komunitetin e biznesit dhe institucionet e tjera, qendrore dhe vendore.
ii) Drejtoria e Auditit të Brendshëm 
Kjo drejtori ushtron auditimin e përgjithshëm të veprimtarisë së Drejtorisë së Përgjithshme të Doganave, verifikon saktësinë e zbatimit të procedurave administrative të kryera nga personeli doganor dhe përgatit raporte për drejtorin e Përgjithshëm ose, kur është e nevojshme, për komisionin disiplinor.
iii) Drejtoria e Marrëdhënieve me Jashtë dhe Integrimit Evropian 
Kjo drejtori përgatit, në bashkëpunim me strukturat e tjera, marrëveshjet e asistencës administrative dypalëshe për çështje doganore, si dhe protokollet e bashkëpunimit me këto administrata; Ndjek dhe menaxhon marrëdhëniet me administratat doganore të vendeve të tjera e me partnerët e huaj brenda dhe jashtë vendit; Përgatit, në bashkëpunim me drejtoritë e tjera të DPD-së, sipas rastit, dokumentacionin e nevojshëm, si dhe aplikon për t’u bërë pjesë dhe/ose për të përfituar nga programe a projekte asistence, të ofruara nga organizmat e BE-së apo nga institucionet, organizmat dhe struktura të tjera, bazuar në nevojat e kërkesat e administratës doganore; Menaxhon projektet e ndryshme të financuara plotësisht a pjesërisht nga BE-ja ose nga organizma/struktura të tjera, përfituese e të cilave është administrata doganore; Organizon vizita të delegacioneve doganore të huaja në Republikën e Shqipërisë dhe të delegacioneve të doganës shqiptare jashtë; administron pjesëmarrjen e personelit të administratës doganore në veprimtari të ndryshme jashtë vendit; Kryen shërbime përkthimi për nevojat e administratës doganore; Ndjek dhe menaxhon marrëdhëniet me masmedian dhe me komunitetin e biznesit, si dhe përgatit e ndjek zbatimin e programeve të publikimit të çdo risie në sistemin doganor; Bashkërendon punën me strukturat respektive dhe, në bashkëpunim me drejtoritë e tjera të DPD-së, përgatit, sipas rastit, raportet periodike dhe informacionet e nevojshme, në kuadër të integrimit në BE. 
iv) Drejtoria e Antikorrupsionit dhe Standardeve Profesionale.
Kjo drejtori heton shkeljet për raste të mundshme korrupsioni të denoncuara nga qytetarë, operatorë ekonomikë apo bazuar në informacione të ardhura nga sektorë të tjerë, brenda institucionit apo jashtë tij. Gjithashtu, kjo drejtori nxjerr përgjegjësitë për rastet konkrete dhe marrjen e masave të nevojshme, jep kontribut për përmirësimin e disiplinës në punë dhe rregullave të etikës në përgjithësi; Me qëllim rritjen e standardeve profesionale implementon testin e integritetit dhe metodën e dokumentimit të standardizuar.
v) Drejtoria e Buxhetit dhe Financës, që përbëhet nga:
- Sektori i planifikim - monitorim - buxhetit; 
- Sektori i financë - kontabilitetit;
- Sektori i pagesave, garancive dhe kontabilitetit të të ardhurave.
Kjo drejtori është përgjegjëse për:
- 	zbatimin e legjislacionit dhe procedurave që kanë të bëjnë me menaxhimin dhe buxhetin e financave publike, organizimin e punës në procesin e hartimit te programit buxhetor afatmesëm të institucionit si dhe hartimin e pasqyrave përmbledhëse të projektbuxhetit si dhe për detajimin e planit të buxhetit të miratuar nga Ministria e Financave dhe Ekonomisë për aparatin e Drejtorisë dhe degët doganore; 
- 	hartimin e raporteve të monitorimit të buxhetit dhe raportimin e tyre pranë Ministrisë së Financave dhe Ekonomisë brenda afateve të përcaktuara; 
- rakordimin me Ministrinë e Financave dhe Ekonomisë të fondeve buxhetore të planifikuara dhe të realizuara; 
-	monitorimin rregullisht të transfertave nga gjobat në dispozicion të Drejtorisë së Përgjithshme të Doganave si dhe përdorimin e tyre për pjesën e shpenzimeve operative dhe investime si edhe fondin për shpërblimin nga gjobat në përputhje me Kodin Doganor dhe udhëzimet përkatëse për këtë qëllim.
- kryerjen e analizave financiare dhe të bilancit, mbajtjen e kontabilitetit, shpërndarjen dhe dhënien e fondeve të nevojshme për funksionimin e zyrave qendrore e vendore, pagimin e personelit doganor dhe administrimin e pagave e të shpërblimeve të tjera shtesë të personelit të Drejtorisë së Përgjithshme të Doganave; Ndjekjen, kontrollin dhe monitorimin e të gjitha pagesave në sistem, përgatitjen e procedurave të kreditimit të pagesave dhe të kontrollit të tyre me bankat e thesarin; Ndjekjen e përgatitjes së raportimeve periodike për kreditë dhe debitë e trashëguara.
- monitorimin e pagesave hyrëse në sistemin Asycuda World që të bëhen në mënyrë standarde; Sigurimin që pagesat të bëhen në numrin e llogarisë që i përket shoqërisë; Ndjekjen dhe evidentimin e të gjitha pasaktësive të arkëtarëve të degëve doganore në lidhje me pagesat hyrëse në sistem; Administrimin e rregullave e të procedurave të dhënies së garancive doganore dhe të akcizës, të monitorimit e të zhbllokimit të tyre; Përgatitjen e raporteve përkatëse në lidhje me shumat e kredituara në sistemin Asycuda World gjatë periudhës dhe bërjen e përpunimit të këtyre raporteve; Përgatitjen e informacionit përfundimtar në lidhje me krahasimin e shumave të kredituara në sistem me ato të marra nga thesari dhe të dhënat e dërguara nga çdo degë doganore; Sigurimin që të marrë periodikisht nga Ministria e Financave dhe Ekonomisë, në format elektronik dhe në periudha njëmujore informacion të detajuar nga thesari në lidhje me pagesat e bëra për shkak të veprimtarisë doganore.
dh) Degët doganore.
i) Degët doganore janë të vendosura në: Shkodër, Lezhë (Shëngjin), Kukës (Morinë), Peshkopi (Blladë), Tiranë (Vorë), Krujë (Rinas), Durrës, Elbasan, Pogradec (Qafë Thanë), Korçë, Kapshticë (Devoll), Berat, Fier, Vlorë, Gjirokastër (Kakavijë), Sarandë (Qafë-Botë) dhe Përmet (Tri Urat).
ii) Degët doganore përbëhen nga një ose disa zyra doganore sipas aneksit 1. Drejtori i Përgjithshëm i Doganave me udhëzim përcakton mbulimin territorial të degëve doganore.
iii) Degët doganore mund të organizohen, në varësi të funksioneve që kryejnë dhe të vëllimit të punës, në këta sektorë:
- Sektori/Zyra i/e administratës dhe shërbimit;
Kjo strukturë mbulon kryesisht detyrat funksionale lidhur me analizën e riskut, çështjet gjyqësore, vendimet, borxhin, financën, kontabilitetin, sekretarinë, arkivin, magazinën, mirëmbajtjen etj.
- Sektori/Zyra i/e mbikëqyrjes doganore;
Kjo strukturë mbulon kryesisht detyrat funksionale lidhur me kontrollet pas zhdoganimit (aposterior), aplikimet, regjimet, akcizën, origjinën, përjashtimet etj.
- Sektori/Zyra i/e operacioneve doganore;
Kjo strukturë mbulon kryesisht detyrat funksionale lidhur me operacionet doganore si dhe kontrollet dokumentare dhe/ose fizike, kontrollin në pikat e hyrje-daljeve, kontrolle lidhur me sigurinë dhe mbrojtjen etj.
- Sektori/Zyra e kontrollit të sigurisë;
Kjo strukturë mbulon kryesisht detyrat funksionale lidhur me kontrollet në pikat e hyrje-daljeve, kontrolle lidhur me sigurinë dhe mbrojtjen etj.
iv) Degët doganore kanë si detyra kryesore:
- zbatimin e legjislacionit doganor e të akcizës, të legjislacionit lidhur me ndalimet dhe kufizimet si dhe të akteve të tjera ligjore e nënligjore që kanë të bëjnë me veprimtarinë doganore, procedurat e kontrollit e të mbikëqyrjes;
- vjeljen e detyrimeve që duhen paguar në doganë;
- parandalimin, konstatimin, verifikimin dhe luftën ndaj veprimtarisë kontrabandë, shkeljeve dhe trafikut të paligjshëm;
- parandalimin, konstatimin, verifikimin e kundërvajtjeve të parashikuara nga legjislacioni doganor dhe i akcizës; 
- mbikëqyrjen dhe kontrollin në të gjithë territorin doganor të Republikës së Shqipërisë të mallrave që i nënshtrohen mbikëqyrjes dhe kontrollit të autoriteteve doganore;
- mbrojtjen e interesave fiskalë, të sigurisë dhe mbrojtjes të Republikës së Shqipërisë dhe çdo mbrojtjeje tjetër të ngarkuar sipas legjislacionit në fuqi dhe misionit të administratës doganore.
3. Shpenzimet për kontrollet që kryhen pranë operatorëve ekonomik të interesuar për këtë shërbim
a) Në raste specifike, kur nga operatori ekonomik paraqitet aplikim (kërkesë) për shërbime që kërkojnë prezencë të vazhdueshme të punonjësve doganorë pranë ambienteve të tyre, dhe në kushtet kur, për shkak të numrit të kufizuar të punonjësve, autoritetet doganore nuk mund të ushtrojnë shërbimet pranë këtij operatori gjatë gjithë orarit të punës, të kërkuar prej këtij të fundit, administrata doganore mund të ofrojë shërbime përkundrejt pagesës. 
Për këtë qëllim, pranë administratës doganore, mund të punësohet/en punonjës jashtë strukturës së miratuar për administratën doganore, me kusht që operatori ekonomik kërkues në fjalë të marrë përsipër pagesat për të gjitha shpenzimet e nevojshme, sipas legjislacionit në fuqi, pa kufizuar detyrimet e tjera ligjore, ku përfshihen paga mujore e punonjësit për gjithë periudhën e kërkuar të shërbimit, tatimi mbi të ardhurat mbi pagën, sigurimet shoqërore, sipas raporteve aktuale të kontributit, pagesa e lejes së zakonshme, pagesa për pajisjen me uniformë personeli doganor, pagesa e sigurimeve shëndetësore, sipas raporteve aktuale të kontributit, etj. Shpenzimet e sipërpërmendura për një punonjës të rekrutuar do të jenë të barabarta me nivelin aktual të pagesës si dhe të kontributeve të kategorisë respektive, që kërkohet për punonjësit e tjerë doganorë, të emëruar për natyrën dhe llojin e vendit të punës.
b) Operatori ekonomik i interesuar duhet të paraqesë në Drejtorinë e Përgjithshme të Doganave një kërkesë me shkrim si dhe duhet të nënshkruajë një kontratë specifike për këtë qëllim, në plotësim të kërkesave të përcaktuara në shkronjat “a” dhe “c”, nëpërmjet së cilës merr përsipër pagesën për shërbimin e kërkuar.
c) Drejtoria e Përgjithshme e Doganave, me miratimin e kërkesës së operatorit ekonomik, nënshkruan kontratën me këtë të fundit për fillimin e rekrutimit të punonjësve për këtë qëllim. Kontrata duhet të jetë për një afat jo më pak se 1-vjeçar, me të drejtë ripërsëritjeje. Palët mund ta zgjidhin këtë kontratë për çfarëdo arsye, duke bërë një njoftim, së paku 3 (tre) muaj përpara përfundimit të saj. Në rast se palët, në përfundim të kohës së vlefshmërisë së saj, nuk kanë kontestime, atëherë kontrata do të konsiderohet si e lidhur edhe për një vit tjetër, e kështu në vijimësi. Në rast të heqjes dorë nga autorizimi respektiv i autoriteteve doganore apo i Ministrisë së Financave prej operatorit ekonomik apo revokimit ose, në rast anulimi të këtyre të fundit, kontrata në fjalë do të konsiderohet automatikisht e zgjidhur.
ç) 	Menjëherë me nënshkrimin e kontratës së sipërpërmendur, administrata doganore fillon procedurat e rekrutimit të punonjësit/ve, nëpërmjet procedurave të konkurrimit të hapur dhe në vijimësi, për gjithë periudhën e punësimit, zbatohen të gjitha dispozitat ligjore e nënligjore, sipas të cilave rregullohen marrëdhëniet e punës së personelit doganor. Me përfundimin e procedurës së rekrutimit për këta punonjës, Drejtoria e Përgjithshme e Doganave njofton, për këtë qëllim, përveç strukturave të saj, edhe operatorin ekonomik kërkues. Administrimi i procedurave të sipërpërmendura kryhet nga Drejtoria e Menaxhimit të Burimeve Njerëzore.
d)	Në rast të kërkesës për ndërprerje apo prishje të kontratës nga operatori ekonomik, menjëherë me marrjen e kësaj të fundit, Drejtoria e Përgjithshme e Doganave duhet të njoftojë punonjësin e rekrutuar se do të zgjidhen marrëdhëniet e punës ose, në rast se ka vende të lira pune brenda administratës doganore, mundet t’i ofrohet vendi i lirë. Në rast se vendi i ri i punës, i propozuar, pranohet nga punonjësi i rekrutuar, atëherë ai transferohet në pozicionin e ri të punës pa iu nënshtruar procedurave të tjera të rekrutimit.
dh) Me qëllim garantimin e pagesës korrekte të punonjësve të rekrutuar, të gjitha shpenzimet tremujore (tërësia e pagesave të nevojshme) të sipërpërmendura do të parapaguhen (derdhen) nga operatori ekonomik i interesuar në llogarinë e Drejtorisë së Përgjithshme të Doganave, pranë Degës së Thesarit Tiranë, jo më vonë se data 25 e çdo tremujori, duke filluar që nga tremujori në të cilin bëhet efektive kontrata e punësimit, dhe do të përdoren nga Drejtoria e Përgjithshme e Doganave për mbulimin e shpenzimeve të parashikuara në këtë pikë.
e) Në rast se shpenzimet nuk parapaguhen në llogarinë e sipërpërmendur, atëherë operatori ekonomik paralajmërohet se do t’i ndërpritet menjëherë shërbimi, sipas intervalit kohor të kërkuar prej tij. Nëse pagesa nuk kryhet brenda një afati 10-ditor, pas afatit të pagesës së përcaktuar më lart, atëherë kontrata do të konsiderohet e zgjidhur. Çdo e ardhur e ofruar nga operatorët ekonomikë për këtë shërbim konsiderohet si e ardhur jashtë limitit për Drejtorinë e Përgjithshme të Doganave.
ë)Për të shmangur konfliktin e interesit dhe garantimin e paanësisë së shërbimit nga autoritetet doganore, punonjësit doganorë të rekrutuar sipas procedurave të mësipërme nuk do të jenë të vendosur pranë operatorëve ekonomikë kërkues të shërbimit, por në struktura të tjera të shërbimit doganor. Shërbimi pranë këtyre operatorëve do të mundësohet nga punonjësit doganorë, pjesë e strukturës organike të administratës doganore.
f)Në rastet kur operatori paraqet kërkesë për shërbime doganore apo që kërkojnë prezencë periodike të punonjësve doganorë pranë ambienteve të tyre një apo disa herë gjatë vitit, administrata doganore mund të ofrojë shërbime doganore përkundrejt pagesës së tarifave të përcaktuara nga Ministria e Financave, e cila merr në konsideratë koston e plotë të këtij shërbimi. Kjo tarifë bazohet në përcaktimet e legjislacionit të punës për këtë qëllim dhe merr në konsideratë orët e punës, shpenzimet e transportit dhe shpenzime të tjera për kryerjen e shërbimit.
IX. Dispozita tranzitore
32. Punonjësit administrativë, që nuk përfshihen në shërbimin civil dhe që janë të punësuar para hyrjes në fuqi të Kodit të ri Doganor, pa procedurë konkurruese apo me procedurë konkurruese të vitit 2013, konsiderohen në periudhë prove për 3 (tre) muaj duke filluar nga e nesërmja e hyrjes në fuqi të këtij vendimi. 
X. Shfuqizime
1. Nenet 3–9, 11–13 dhe 16–19, të vendimit nr. 205, datë 13.4.1999, të Këshillit të Ministrave, “Për dispozitat zbatuese të Kodit Doganor”, të ndryshuar, shfuqizohen.
2. Në pikën 6, të nenit 15, të vendimit nr. 205, datë 13.4.1999, të Këshillit të Ministrave, “Për dispozitat zbatuese të Kodit Doganor”, të ndryshuar, fjalitë “…Kontrollet fizike dhe ato dokumentare nuk mundet të kryhen nga i njëjti doganier. Doganieri përgjegjës për kontrollet fizike, në rastet kur konsiderohet e nevojshme për verifikime doganore, mundet të marrë mostra për t’i dërguar për analiza pranë Laboratorit Kimik Doganor…”, ndryshojnë, me këtë përmbajtje: 
“…Kontrollet fizike dhe dokumentare kryhen në përputhje me analizën e riskut. Doganieri përgjegjës, në rastet kur konsiderohet e nevojshme për verifikime doganore, mund të marrë mostra për t’i dërguar për analizim pranë Laboratorit Doganor... 
Ky vendim hyn në fuqi pas botimit në Fletoren Zyrtare.

                                                                                                                                                    KRYEMINISTRI
                                                                                                                                Edi Rama	
ANEKSI NR. 1
(Zëvendësuar me VKM nr.2, datë 8.1.2018)
	
	
	

	Emërtimi i postit
	Funksioni
	Kategoria
	Nr. i punonjësve
	Kategoria e pagës

	Zyra e Drejtorit të Përgjithshëm
	Drejtor i Përgjithshëm 
	II-a
	1
	II-a

	
	Këshilltar për çështje teknike
	A
	1
	III-a

	
	Drejtor kabineti
	A
	1
	III-a

	
	Këshilltar
	A
	3
	III-a

	
	Sekretar i drejtorit të Përgjithshëm
	C3
	1
	 

	TOTALI
	7
	 

	Drejtoria e Marrëdhënieve me Jashtë dhe Integrimit Evropian
	Drejtor drejtorie 
	A
	1
	III-a

	
	Specialist
	C1
	4
	III-b

	TOTALI I DREJTORISË
	 
	5
	 

	Drejtoria e Auditimit të Brendshëm 
	Drejtor drejtorie 
	A
	1
	III-a

	
	Auditues 
	C1
	7
	III-b

	TOTALI I DREJTORISË
	8
	 

	Drejtoria e Antikorrupsionit dhe Standardeve Profesionale
	Drejtor drejtorie 
	A
	1
	III-a

	
	Specialist 
	C1
	5
	III-b

	TOTALI I DREJTORISË 
	6
	 

	Drejtoria e Buxhetit dhe e Financës 
	 
	Drejtor drejtorie 
	A
	1
	III-a

	
	Sektori i planifikim-monitorim buxheti
	Përgjegjës sektori 
	B
	1
	III-a/1

	
	
	Specialist 
	C1
	2
	III-b

	
	Sektori i financë/kontabilitetit 
	Përgjegjës sektori 
	B
	1
	III-a/1

	
	
	Specialist
	C1
	2
	III-b

	
	
	Magazinier
	D1
	2
	 

	
	Sektori i pagesave, garancive dhe kontabilitetit të të ardhurave
	Përgjegjës sektori 
	B
	1
	III-a/1

	
	
	Specialist
	C1
	6
	III-b

	TOTALI I DREJTORISË
	 
	16
	 

	TOTALI I ZYRËS SË DREJTORIT TË PËRGJITHSHËM
	 
	42
	 

	Departamenti Teknik i Akcizës dhe Procedurave Doganore
	Zëvendësdrejtor i Përgjithshëm 
	II-b
	1
	II-b

	
	Përpunues informacioni
	C3
	1
	 

	TOTALI
	2
	 

	Drejtoria Teknike e Akcizës
	 
	 
	Drejtor drejtorie 
	A
	1
	III-a

	
	Sektori i aplikacioneve
	Përgjegjës sektori 
	B
	1
	III-a/1

	
	
	Specialist
	C1
	3
	III-b

	
	Sektori i autorizimeve
	Përgjegjës sektori 
	B
	1
	III-a/1

	
	
	Specialist
	C1
	2
	III-b

	TOTALI
	8
	 

	
	
	

	Drejtoria e Procedurave Doganore
	 
	 
	Drejtor drejtorie 
	A
	1
	III-a

	
	Sektori i procedurave dhe regjimeve doganore
	Përgjegjës sektori 
	B
	1
	III-a/1

	
	
	Specialist 
	C1
	4
	III-b

	
	Sektori i lehtësive doganore, transitit dhe informimit të operatorëve
	Përgjegjës sektori 
	B
	1
	III-a/1

	
	
	Specialist 
	C1
	4
	III-b

	TOTALI I DREJTORISË
	 
	11
	 

	Drejtoria e Tarifës dhe Origjinës
	 
	 
	Drejtor drejtorie 
	A
	1
	III-a

	
	Sektori i tarifës (TARIC)
	Përgjegjës sektori 
	B
	1
	III-a/1

	
	
	Specialist 
	C1
	4
	III-b

	
	Sektori i origjinës
	Përgjegjës sektori 
	B
	1
	III-a/1

	
	
	Specialist 
	C1
	3
	III-b

	TOTALI I DREJTORISË
	 
	10
	 

	Drejtoria e Laboratorit Doganor
	 
	 
	Drejtor drejtorie 
	A
	1
	III-a

	
	Administratë
	Sanitar/punonjës pastrimi
	D3
	1
	 

	
	
	Përpunues informacioni
	C3
	1
	 

	
	Sektori i standardeve, metodikave dhe administrimit
	Përgjegjës sektori 
	B
	1
	III-a/1

	
	
	Specialist 
	C1
	2
	III-b

	
	Sektori i klasifikimit tarifor
	Përgjegjës sektori 
	B
	1
	III-a/1

	
	
	Specialist
	C1
	3
	III-b

	
	Sektori i analizave
	Përgjegjës sektori 
	B
	1
	III-a/1

	
	
	Specialist 
	C1
	3
	III-b

	
	
	Asistentë
	C2
	6
	IV-a

	TOTALI I DREJTORISË
	 
	20
	 

	Drejtoria e Vlerësimit në Qendër
	 
	 
	Drejtor Drejtorie 
	A
	1
	III-a 

	
	Sektori i vlerës në qendër
	Përgjegjës Sektori 
	B
	1
	III-a/1

	
	
	Përgjegjës Turni 
	C1
	3
	III-b

	
	
	Doganier 
	C2
	35
	IV-a

	
	Sektori i metodikave të vlerësimit doganor
	Përgjegjës Sektori 
	B
	1
	III-a/1

	
	
	Specialist 
	C1
	2
	III-b

	TOTALI I DREJTORISË
	 
	43
	 

	Totali i Departamenti Teknik të Akcizës dhe Procedurave Doganore
	 
	94
	 

	Departamenti i Analizave dhe Aposteriorit
	Zëvendësdrejtor i Përgjithshëm
	II-b
	1
	II-b

	
	Përpunues informacioni
	C3
	1
	 

	Totali
	 
	 
	2
	 

	Drejtoria e Planifikimit dhe Analizës së të Ardhurave
	 
	 
	Drejtor drejtorie 
	A
	1
	III-a 

	
	Sektori i Monitorimit të të Ardhurave, Analizave dhe Statistikës
	Përgjegjës sektori 
	B
	1
	III-a/1

	
	
	Specialist 
	C1
	3
	III-b

	
	Sektori i Monitorimit të Borxhit
	Përgjegjës sektori 
	B
	1
	III-a/1

	
	
	Specialist 
	C1
	2
	III-b

	TOTALI I DREJTORISË
	 
	8
	 

	Drejtoria e Kontrolleve të Akcizës dhe Paszhdoganimit (Aposteriori)
	 
	 
	Drejtor drejtorie 
	A
	1
	III-a

	
	Sektori i Metodikave të Kontrollit 
	Përgjegjës sektori 
	B
	1
	III-a/1

	
	
	Specialist 
	C1
	2
	III-b

	
	Sektori i Produkteve të Cigareve dhe Pijeve Alkoolike
	Përgjegjës sektori 
	B
	1
	III-a/1

	
	
	Specialist 
	C1
	7
	III-b

	
	Sektori i Produkteve Energjetike
	Përgjegjës sektori 
	B
	1
	III-a/1

	
	
	Specialist 
	C1
	4
	III-b

	
	
	Specialist GFI
	C2
	5
	IV-a

	
	Sektori i Produkteve të Tjera 
	Përgjegjës sektori 
	B
	1
	III-a/1

	
	
	Specialist 
	C1
	4
	III-b

	
	Sektori i Kontrollit Aposterior dhe Regjimeve Doganore 
	Përgjegjës sektori 
	B
	1
	III-a/1

	
	
	Specialist 
	C1
	6
	III-b

	
	Sektori i Pajisjeve, Matësve dhe Linjave Teknologjike
	Përgjegjës sektori 
	B
	1
	III-a/1

	
	
	Specialist 
	C1
	4
	III-b

	TOTALI I DREJTORISË
	 
	39
	 

	Drejtoria e Politikave të Vlerësimit Doganor 
	 
	 
	Drejtor drejtorie 
	A
	1
	III-a 

	
	Sektori i Mbikëqyrjes së Vlerës Doganore
	Përgjegjës sektori 
	B
	1
	III-a/1

	
	
	Specialist
	C1
	3
	III-b

	
	Sektori i të Dhënave të Disponueshme 
	Përgjegjës sektori 
	B
	1
	III-a/1

	
	
	Specialist 
	C1
	2
	III-b

	TOTALI I DREJTORISË
	 
	8
	 

	Totali i Departamentit të Analizave dhe Aposteriorit
	57
	 

	Departamenti Operativo-Hetimor
	Zëvendësdrejtor i Përgjithshëm
	II-b
	1
	II-b

	
	Përpunues informacioni
	C3
	1
	 

	TOTALI 
	 
	2
	 

	Drejtoria e Antikontrabandës 
	 
	Drejtor drejtorie 
	A
	1
	III-a

	
	Sektori i Antikontrabandës Tokësore
	Përgjegjës sektori 
	B
	1
	III-a/1

	
	
	Komandantë grupi 
	C1
	18
	III-b

	
	
	Inspektor antikontrabande
	C2
	32
	IV-a

	
	
	Doganier pike kontrolli
	C3
	8
	 

	
	Sektori i Koordinimit dhe Operativitetit në Terren
	Përgjegjës sektori 
	B
	1
	III-a/1

	
	
	Specialist 
	C1
	2
	III-b

	
	Sektori i Antikontrabandës Detare 
	Përgjegjës sektori 
	B
	1
	III-a/1

	
	
	Komandant grupi
	C1
	4
	III-b

	
	
	Specialist
	C1
	1
	III-b

	
	
	Specialist i qendrës Ndërinstitucionale Operacionale detare
	C1
	5
	III-b

	
	
	
	
	
	

	
	
	
	
	
	

	
	
	
	
	
	

	
	
	Inspektor
	C2
	13
	IV-a

	
	
	Magazinier
	D1
	1
	 

	
	
	Teknik marine/motorist
	D1
	1
	 

	TOTALI I DREJTORISË
	 
	89
	
	

	Drejtoria antitrafik
	 
	
	Drejtor drejtorie
	A
	1
	III-a

	
	Sektori i Kontrollit të Deklarimeve CASH
	Përgjegjës sektori
	B
	1
	III-a/1

	
	
	Specialist
	C1
	2
	III-b

	
	Sektori i Mallrave të Rrezikshme, Dual Use, Trafiqeve të Paligjshme
	Përgjegjës Sektori 
	B
	1
	III-a/1

	
	
	Specialist
	C1
	3
	III-b

	
	Sektori Operativ Antitrafik
	Përgjegjës Sektori 
	B
	1
	III-a/1

	
	
	Komandant Grupi
	C1
	2
	III-b

	
	
	Inspektor
	C2
	4
	IV-a

	
	Koordinator për Skanimet
	 
	C1
	1
	III-b

	TOTALI I  DREJTORISË 
	 
	16
	 

	Drejtoria e Hetimit 
	 
	Drejtor drejtorie 
	A
	1
	III-a

	
	
	Përpunues informacioni
	C3
	1
	 

	
	Sektori i Koordinimit për Mashtrimet Fiskale
	Përgjegjës sektori 
	B
	1
	III-a/1

	
	
	Specialist
	C1
	8
	III-b

	
	Sektori i Hetimit për Çështjet e Sigurisë
	Përgjegjës sektori 
	B
	1
	III-a/1

	
	
	Specialist
	C1
	2
	III-b

	
	Sektori Analizës dhe Raportimit
	Përgjegjës sektori 
	B
	1
	III-a/1

	
	
	Specialist
	C1
	2
	III-b

	
	Sektori i Task-Forcës
	Përgjegjës sektori 
	B
	1
	III-a/1

	
	
	Oficer i Policisë Gjyqësore
	C1
	7
	III-b

	TOTALI I DREJTORISË
	 
	25
	 

	Drejtoria për Mbrojtjen e Pronësisë Intelektuale 
	 
	Drejtor drejtorie 
	A
	1
	III-a

	
	
	Specialist
	C1
	4
	III-b

	TOTALI I DREJTORISË
	 
	5
	 

	Drejtoria e Kontrolleve të Paszhdoganimit (aposterior operativ 5-ditor) 
	 
	 
	Drejtor drejtorie 
	A
	1
	III-a

	
	Sektori i Përpunimit të të Dhënave dhe Analizës
	Përgjegjës sektori 
	B
	1
	III-a/1

	
	
	Specialist 
	C1
	2
	III-b

	
	Sektori i Kontrollit Aposterior Operativ
	Përgjegjës sektori 
	B
	1
	III-a/1

	
	
	Specialist 
	C1
	1
	III-b

	
	
	Doganier 
	C2
	20
	IV-a

	 
	              TOTALI I DREJTORISË
	26
	 

	Drejtoria e Informacionit, Analizës së Riskut dhe Monitorimit
	 
	 
	Drejtor drejtorie 
	A
	1
	III-a

	
	 
	Përfaqësues në SECI 
	A
	1
	III-a

	
	Sektori i Inteligjencës Operative 
	Përgjegjës sektori 
	B
	1
	III-a/1

	
	
	Specialist 
	C1
	8
	III-b

	
	Sektori i Monitorimit
	Përgjegjës sektori 
	B
	1
	III-a/1

	
	
	Specialist te monitorimit 
	C1
	14
	III-b

	
	Sektori i analizës/ ndërveprimit me tatimet
	Përgjegjës sektori 
	B
	1
	III-a/1

	
	
	Specialist
	C1
	2
	III-b

	
	Sektori i Shkëmbimit/Përpunimit të Informacionit me Strukturat Homologe
	Përgjegjës sektori 
	B
	1
	III-a/1

	
	
	Specialist 
	C1
	7
	III-b

	
	Sektori i Zhvillimit të Profileve të Riskut
	Përgjegjës sektori 
	B
	1
	III-a/1

	
	
	Specialist analize risku
	C1
	6
	III-b

	Totali  i Drejtorisë 
	 
	44
	 

	 Totali i Departamentit Operativ Hetimor 
	 
	207
	 

	Departamenti Administrativ 
	Zëvendësdrejtor i Përgjithshëm
	II-b
	1
	II-b

	
	Përpunues informacioni
	C3
	1
	 

	TOTALI
	 
	 
	2
	 

	Drejtoria e Menaxhimit të Burimeve Njerëzore
	 
	 
	Drejtor drejtorie 
	A
	1
	III-a

	
	Sektori i Menaxhimit të Burimeve Njerëzore 
	Përgjegjës sektori 
	B
	1
	III-a/1

	
	
	Specialist 
	C1
	4
	III-b

	
	Sektori i Trajnimeve dhe Etikës
	Përgjegjës sektori 
	B
	1
	III-a/1

	
	
	Specialist
	C1
	2
	III-b

	
	Zyra Sekretari/Protokollit dhe Arkivit 
	Përgjegjës zyre
	C1
	1
	III-b

	
	
	Sekretar/protokolli
	C3
	2
	 

	
	
	Arkivist 
	C3
	2
	 

	TOTALI I DREJTORISË 
	 
	14
	 

	Drejtoria e Burimeve Mbështetëse
	 
	 
	Drejtor drejtorie 
	A
	1
	III-a

	
	Sektori i investimeve dhe logjistikës
	Përgjegjës sektori 
	B
	1
	III-a/1

	
	
	Specialist 
	C1
	4
	III-b

	
	
	
	
	
	

	
	
	Teknik mirëmbajtjeje
	D1
	1
	 

	
	
	Teknik Mirëmbajtjeje (ofiçina)
	D1
	2
	 

	
	
	Shofer 
	D1
	8
	 

	
	
	Sanitar/punonjës pastrimi
	D3
	4
	 

	
	 Sektori i prokurimit
	Përgjegjës sektori 
	B
	1
	III-a/1

	
	
	Specialist
	C1
	2
	III-b

	
	Sektori i zgjidhjeve dhe suportit 
(Help Desk)
	Përgjegjës sektori 
	B
	1
	III-a/1

	
	
	Specialist
	C1
	5
	III-b

	TOTALI I DREJTORISË
	 
	30
	 

	Drejtoria Juridike
	 
	Drejtor drejtorie 
	A
	1
	III-a

	
	
	Përpunues informacioni
	C3
	1
	 

	
	Sektori Teknik
	Përgjegjës sektori 
	B
	1
	III-a/1

	
	
	Specialist 
	C1
	2
	III-b

	
	Sektori i Legjislacionit 
	Përgjegjës sektori 
	B
	1
	III-a/1

	
	
	Specialist 
	C1
	4
	III-b

	
	Sektori i Ankimimeve 
	Përgjegjës sektori 
	B
	1
	III-a/1

	
	
	Specialist 
	C1
	7
	III-b

	TOTALI I DREJTORISË 
	 
	18
	 

	Totali i Departamentit Administrativ 
	 
	64
	 

	TOTALI, DREJTORIA E PËRGJITHSHME
	464
	 

	 

	Dega Doganore Shkodër
	 
	Kryetar dogane 
	A
	1
	III-a

	
	
	Specialist/koordinator DPD
	C1
	1
	III-b

	
	Sektori i Administratës dhe Shërbimit
	Përgjegjës i administratës dhe i shërbimit
	B
	1
	III-a/1

	
	
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier 
	C3
	1
	 

	
	Sektori i mbikëqyrjes doganore
	Përgjegjës sektori
	B
	1
	III-a/1

	
	
	Specialist 
	C1
	1
	III-b

	
	
	Doganier 
	C2
	5
	IV-a

	
	Sektori i operacioneve doganore 
	 
	Përgjegjës sektori
	B
	1
	III-b

	
	
	Zyra Doganore Shkodër
	Përgjegjës zyre/turni Shkodër
	C1
	1
	III-b

	
	
	
	Doganier peshoreje/pike kontrolli
	C3
	1
	 

	
	
	
	Doganier 
	C2
	2
	IV-a

	
	
	Zyra Doganore Hani i Hotit
	Përgjegjës zyre i Hani Hotit
	C1
	3
	III-b

	
	
	
	Doganier peshore/pike kontrolli
	C3
	4
	 

	
	
	
	Doganier 
	C2
	6
	IV-a

	
	
	 Zyra Doganore Bajzë/Tuz
	Përgjegjës zyre Bajzë/Tuz
	C1
	1
	III-b

	
	
	
	Doganier 
	C2
	2
	IV-a

	
	
	Zyra Doganore Murriqan
	Përgjegjës zyre (Murriqan)
	C1
	1
	III-b

	
	
	
	Doganier peshoreje/pike kontrolli
	C2
	4
	IV-a

	
	
	
	Doganier 
	C2
	4
	IV-a

	
	
	Zyra Doganore Vermosh
	Përgjegjës zyre (Vermosh)
	C1
	1
	III-b

	
	
	
	Doganier 
	C2
	2
	IV-a

	
	
	Zyra Doganore Grabon
	Përgjegjës zyre Grabon
	C1
	1
	III-b

	
	
	
	Doganier 
	C2
	2
	IV-a

	Totali, Dega Doganore Shkodër 
	 
	 
	 
	49
	 

	Dega Doganore Lezhë 
	 
	Kryetar dogane 
	B
	1
	III-a/1

	
	
	Specialist 
	C1
	1
	III-b

	
	Zyra e Administratës
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier 
	C3
	1
	 

	
	Zyra e Operacioneve Doganore 
	Përgjegjës zyre 
	C1
	1
	III-b

	
	
	Doganier peshoreje/pike kontrolli
	C3
	2
	 

	
	
	Doganier 
	C2
	2
	IV-a

	
	
	Doganier
	C2
	2
	IV-a

	
	Zyra e Mbikëqyrjes Doganore
	Përgjegjës zyre 
	C1
	1
	III-b

	
	
	Doganier 
	C2
	2
	IV-a

	Totali i Degës Doganore Lezhë 
	 
	 
	 
	15
	 

	Dega Doganore Bllate (Peshkopi)
	 
	Kryetar dogane 
	B
	1
	III-a/1

	
	Zyra e Administratës
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier 
	C3
	1
	 

	
	Zyra e Operacioneve Doganore 
	Përgjegjës zyre 
	C1
	1
	III-b

	
	
	Doganier peshoreje/pike Kontrolli
	C3
	3
	 

	
	
	Doganier 
	C2
	3
	IV-a

	
	Zyra e Mbikëqyrjes Doganore
	Përgjegjës zyre 
	C1
	1
	III-b

	
	
	Doganier 
	C2
	2
	IV-a

	Totali, Dega Doganore Peshkopi
	 
	 
	 
	14
	 

	Dogana Doganore Kukës (Morinë)
	 
	Kryetar dogane 
	A
	1
	III -a

	
	
	Specialist /Koordinator DPD
	C1
	1
	III-b

	
	Sektori i Administratës dhe Shërbimit
	Përgjegjës sektori i administratës dhe shërbimit 
	B
	1
	III-a/1

	
	
	Specialist
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier 
	C3
	1
	 

	
	Sektori i Mbikëqyrjes Doganore
	Përgjegjës sektori
	B
	1
	III-a/1

	
	
	Specialist 
	C1
	1
	III-b

	
	
	Doganier 
	C2
	2
	IV-a

	
	Sektori i Operacioneve Doganore
	 
	Përgjegjës sektori 
	B
	1
	III-a/1

	
	
	Zyra Doganore Morinë 
	Përgjegjës zyre Morinë
	C1
	3
	III-b

	
	
	
	Doganier peshoreje/pike kontrolli
	C3
	6
	 

	
	
	
	Doganier 
	C2
	6
	IV-a

	
	
	Zyra e Skanerit
	Zyra e skanerit
	 
	 
	 

	
	
	
	Doganier 
	C2
	3
	IV-a

	
	
	Zyra Doganore Qafë-Prush
	Përgjegjës Zyre Qafë-Prush
	C1
	1
	III-b

	
	
	
	Doganier 
	C2
	3
	IV-a

	
	
	
	Doganier Peshoreje/Pike Kontrolli
	C3
	2
	 

	
	
	Zyra Doganore Shishtavec
	Përgjegjës zyre Shishtavec
	C1
	1
	III-b

	
	
	
	Doganier 
	C2
	2
	IV-a

	
	
	
	Doganier peshoreje/pike Kontrolli
	C3
	2
	 

	
	
	Zyra Doganore Qafë-Morinë, Tropojë
	Përgjegjës zyre Qafë-Morinë, Tropojë
	C1
	1
	III-b

	
	
	
	Doganier 
	C2
	3
	IV-a

	
	
	
	Doganier peshoreje/pike kontrolli
	C3
	2
	 

	Totali i Degës Doganore Kukës Morine 
	 
	 
	 
	46
	 

	Dega Doganore Tiranë 
	 
	Kryetar Dogane 
	A
	1
	III-a

	
	
	Specialist/koordinator DPD
	C1
	1
	III-b

	
	Sektori i Administratës dhe Shërbimit
	Përgjegjës sektori i administratës dhe shërbimit ndaj tatimpaguesit
	B
	1
	III-a/1

	
	
	Specialist
	C1
	4
	III-b

	
	
	Financier 
	C1
	1
	III-b

	
	
	Specialist i nivelit të dytë 
	C2
	1
	IV-a

	
	
	Sekretar
	C3
	1
	 

	
	
	Arkivist
	C3
	2
	 

	
	
	Magazinier
	D1
	1
	 

	
	Sektori i Mbikëqyrjes Doganore
	Përgjegjës sektori
	B
	1
	III-a/1

	
	
	Specialist
	C1
	2
	III-b

	
	
	Doganier 
	C2
	22
	IV-a

	
	Sektori i Operacioneve Doganore 
	 
	Përgjegjës i sektorit të operacioneve doganore 
	B
	1
	III-a/1

	
	
	Zyra e Pikës së Hyrjes/Daljes
	Përgjegjës zyre peshore/pike kontrolli
	C1
	1
	III-b

	
	
	
	Doganier peshoreje/pike kontrolli
	C3
	8
	 

	
	
	Zyra Doganore Tiranë
	Përgjegjës zyre operacionet doganore
	C1
	1
	III-b

	
	
	
	Doganier 
	C2
	12
	IV-a

	
	
	Zyra e Magazinimit të Përkohshëm
	Përgjegjës zyre
	C1
	1
	III-b

	
	
	
	Doganier 
	C2
	3
	IV-a

	
	
	
	Doganier peshoreje/pike kontrolli
	C3
	2
	 

	Totali i Degës Doganore Tiranë 
	 
	 
	 
	 
	67
	 

	Dega Doganore Durrës
	 
	Kryetar dogane 
	A
	1
	III-a

	
	
	Specialist/koordinator DPD
	C1
	2
	III-b

	
	Sektori i Administratës dhe Shërbimit
	Përgjegjës sektori 
	B
	1
	III-a/1

	
	
	Specialist 
	C1
	5
	III-b

	
	
	Financier 
	C1
	1
	III-b

	
	
	Specialist i nivelit te dyte 
	C2
	1
	IV-a

	
	
	Sekretar
	C3
	1
	 

	
	
	Arkivist
	C3
	3
	 

	
	
	Magazinier
	D1
	1
	 

	
	Sektori i Kontrollit të Sigurisë
	 
	Përgjegjës sektori
	B
	1
	III-a/1

	
	
	Zyra e Kontrollit
	Përgjegjës zyre i pikës së kontrollit
	C1
	2
	III-b

	
	
	
	Doganier 
	C2
	8
	IV-a

	
	
	
	Doganier peshoreje/pike kontrolli
	C3
	10
	 

	
	
	Zyra e Eksporteve
	Përgjegjës i zyrës së eksporteve
	C1
	1
	III-b

	
	
	
	Doganier
	C2
	2
	IV-a

	
	
	Zyra e Skanerit
	Përgjegjës i zyrës së skanerit
	C1
	1
	III-b

	
	
	
	Doganier 
	C2
	3
	IV-a

	
	
	Zyra e Kontrollit të Bagazheve
	Përgjegjës i zyrës së kontrollit të bagazheve dhe deklarimit të parave
	C1
	1
	III-b

	
	
	
	Doganier 
	C2
	2
	IV-a

	
	Sektori i Operacioneve doganore në Terminalin e Trageteve, Anijeve, Kontejnerët
	 
	Përgjegjës sektori i operacioneve doganore
	B
	1
	III-a/1

	
	
	Terminali i Trageteve
	Përgjegjës zyre terminali I trageteve
	C1
	2
	III-b

	
	
	
	Doganier
	C2
	12
	IV-a

	
	
	
	Doganier peshoreje/pike kontrolli
	C3
	2
	 

	
	
	Përpunimi i Anijeve
	Përgjegjës zyre i përpunimit të anijeve
	C1
	1
	III-b

	
	
	
	Doganier 
	C2
	10
	IV-a

	
	
	Zyra e Magazinimit të Përkohshëm (Terminali i kontejnerëve)
	Përgjegjës i zyrës së terminalit te kontejnerëve
	C1
	2
	III-b

	
	
	
	Doganier 
	C2
	4
	IV-a

	
	
	
	Doganier peshoreje/pike kontrolli 
	C3
	2
	 

	
	
	Zyra kundër trafiqeve 
(Task-Forcë)
	Përgjegjës i zyrës kundër trafiqeve (Task-Force)
	C1
	1
	III-b

	
	
	
	Doganier 
	C2
	2
	IV-a

	
	Sektori i Mbikëqyrjes Doganore
	Përgjegjës sektori
	B
	1
	III-a/1

	
	
	Specialist
	C1
	2
	III-b

	
	
	Doganier 
	C2
	14
	IV-a

	
	Sektori Doganor Porto-Romano 
	Përgjegjës sektori 
	B
	1
	III-a/1

	
	
	Përgjegjës turni
	C1
	2
	III-b

	
	
	
	
	
	

	
	
	Doganier 
	C2
	18
	IV-a

	Totali i Degës Doganore Durrës
	 
	 
	 
	124
	 

	Dega Doganore Rinas 
	 
	Kryetar dogane 
	A
	1
	III-a

	
	
	Specialist 
	C1
	1
	III-b

	
	Zyra e Administratës
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier 
	C3
	1
	 

	
	Sektori Operacional/Terminal
	Përgjegjës turni 
	C1
	3
	III-b

	
	
	Doganier 
	C2
	26
	IV-a

	
	Sektori i Operacioneve Doganore/Cargo
	Përgjegjës zyre/turni
	C1
	1
	III-b

	
	
	Doganier 
	C2
	4
	IV-a

	Totali i Degës Doganore Rinas 
	 
	 
	 
	39
	 

	Dega Doganore Elbasan 
	 
	Kryetar dogane 
	B
	1
	III-a/1

	
	
	Specialist 
	C1
	1
	III-b

	
	Zyra e Administratës
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier 
	C3
	1
	 

	
	Zyra e Operacioneve Doganore 
	Përgjegjës zyre 
	C1
	1
	III-b

	
	
	Doganier peshore/pike Kontrolli
	C3
	3
	 

	
	
	Doganier 
	C2
	3
	IV-a

	
	Zyra e Mbikëqyrjes Doganore
	Përgjegjës zyre
	C1
	1
	III-b

	
	
	Doganier 
	C2
	5
	IV-a

	
	Zyra Doganore RBH
	Përgjegjës turni
	C1
	3
	III-b

	
	
	Doganier 
	C2
	9
	IV-a

	Totali i Degës Doganore Elbasan 
	 
	 
	 
	30
	0

	Dega Doganore Qafëthanë
	 
	Kryetar dogane 
	B
	1
	III-a/1

	
	
	Specialist 
	C1
	1
	III-b

	
	Zyra e Administratës
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier
	C3
	1
	 

	
	Zyra e Operacioneve Doganore 
	Përgjegjës turni/përgjegjës pike 
	C1
	3
	III-b

	
	
	Doganier peshoreje/pike kontrolli
	C3
	6
	 

	
	
	Doganier 
	C2
	9
	IV-a

	
	Zyra e Mbikëqyrjes Doganore
	Përgjegjës zyre
	C1
	1
	III-b

	
	
	Doganier 
	C2
	3
	IV-a

	
	Zyra e Skanerit
	Doganier 
	C2
	3
	IV-a

	
	Zyra Doganore Tushemisht
	Përgjegjës turni/zyre 
	C1
	1
	III-b

	
	
	Doganier 
	C2
	3
	IV-a

	
	
	Doganier peshoreje/pike kontrolli
	C3
	3
	 

	Totali i Degës Doganore Qafëthanë
	 
	 
	 
	37
	 

	Dega Doganore Korçë 
	 
	Kryetar dogane 
	B
	1
	III-a/1

	
	
	Specialist 
	C1
	1
	III-b

	
	Zyra e Administratës
	Specialist 
	C1
	1
	III-b

	
	
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier
	C3
	1
	 

	
	Zyra e Operacioneve Doganore 
	Përgjegjës zyre 
	C1
	1
	III-b

	
	
	Doganier peshore/pike kontrolli
	C3
	3
	 

	
	
	Doganier 
	C2
	2
	IV-a

	
	Zyra e Mbikëqyrjes Doganore
	Përgjegjës zyre
	C1
	1
	III-b

	
	
	Doganier 
	C2
	3
	IV-a

	
	Zyra Doganore Goricë 
	Përgjegjës turni/zyre
	C1
	1
	III-b

	
	
	Doganier 
	C2
	3
	IV-a

	
	
	Doganier peshore/pike kontrolli
	C3
	3
	 

	Totali i Degës Doganore Korçë
	 
	 
	 
	23
	 

	Dega Doganore Kapshticë 
	 
	Kryetar dogane 
	B
	1
	III-a/1

	
	
	Specialist
	C1
	1
	III-b

	
	Zyra e Administratës
	Specialist
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier
	C3
	1
	 

	
	Zyra e Operacioneve Doganore 
	Përgjegjës turni/zyre
	C1
	3
	III-b

	
	
	Doganier peshoreje/pike kontrolli
	C3
	6
	 

	
	
	Doganier 
	C2
	6
	IV-a

	
	Zyra e Mbikëqyrjes Doganore
	Përgjegjës zyre
	C1
	1
	III-b

	
	
	Doganier 
	C2
	4
	IV-a

	
	Zyra e Skanerit
	Doganier 
	C2
	3
	IV-a

	Totali i Degës Doganore Kapshticë
	 
	 
	 
	28
	 

	Dega Doganore Vlorë 
	 
	Kryetar dogane 
	B
	1
	III-a/1

	
	
	Specialist 
	C1
	1
	III-b

	
	Zyra e Administratës
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier
	C3
	1
	 

	
	Zyra e Operacioneve Doganore 
	Përgjegjës zyre
	C1
	1
	III-b

	
	
	Doganier peshoreje/pike kontrolli
	C3
	3
	 

	
	
	Doganier 
	C2
	6
	IV-a

	
	Zyra e Mbikëqyrjes Doganore
	Përgjegjës zyre
	C1
	1
	III-b

	
	
	Doganier 
	C2
	6
	IV-a

	
	 Zyre Doganore Himarë 
	Përgjegjës zyre 
	C1
	1
	III-b

	
	
	Doganier
	C2
	2
	IV-a

	
	Zyra doganore e terminalit bregdetar për depozitimin e naftës dhe nënprodukteve në Gjirin e Vlorës 
	Përgjegjës zyre 
	C1
	1
	III-b

	
	
	Doganier 
	C2
	2
	IV-a

	
	
	Doganier peshoreje/pike kontrolli
	C3
	3
	 

	Totali i Degës Doganore Vlorë
	 
	 
	 
	31
	0

	Dega Doganore Fier 
	 
	Kryetar dogane 
	A
	1
	III-a

	
	
	Specialist
	C1
	1
	III-b

	
	 
	Specialist jurist/borxhi 
	C1
	2
	III-b

	
	
	Financier 
	C1
	1
	III-b

	
	
	Sekretar/arkivist/magazinier
	C3
	1
	 

	
	Zyra e Operacioneve Doganore 
	Përgjegjës zyre
	C1
	1
	III-b

	
	
	Doganier peshore/pike Kontrolli
	C3
	3
	 

	
	
	Doganier 
	C2
	3
	IV-a

	
	Sektori i Mbikëqyrjes Doganore
	 
	Përgjegjës sektori
	B
	1
	III-a/1

	
	
	Zyra e Kontrolleve Doganore
	Specialist 
	C1
	1
	III-b

	
	
	
	Doganier 
	C2
	9
	IV-a

	
	
	Zyra e mbikëqyrjes së magazinave fiskale dhe prodhimit
	Përgjegjës i zyrës së mbikëqyrjes të magazinave fiskale dhe prodhimit
	C1
	1
	III-b

	
	
	
	Doganier 
	C2
	2
	IV-a

	
	Sektori Doganor Ballsh
	Përgjegjës sektori
	B
	1
	III-a/1

	
	
	Përgjegjës turni
	C1
	3
	III-b

	
	
	Doganier peshoreje/pike kontrolli
	C3
	3
	 

	
	
	Doganier
	C2
	9
	IV-a

	Totali i Degës Doganore Fier 
	 
	 
	 
	43
	 

	Dega Doganore Berat
	 
	Kryetar dogane 
	B
	1
	III-a/1

	
	
	Specialist 
	C1
	1
	III-b

	
	Zyra e Administratës
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier 
	C3
	1
	 

	
	Zyra e Operacioneve Doganore 
	Përgjegjës zyre
	C1
	1
	III-b

	
	
	Doganier peshore/pike Kontrolli
	C3
	3
	 

	
	
	Doganier 
	C2
	3
	IV-a

	
	Zyra e Mbikëqyrjes Doganore
	Përgjegjës zyre
	C1
	1
	III-b

	
	
	Doganier 
	C2
	3
	IV-a

	Totali i Degës Doganore Berat
	 
	 
	 
	16
	 

	Dega Doganore Kakavijë (Gjirokastër)
	 
	Kryetar dogane 
	A
	1
	III-a

	
	
	Specialist 
	C1
	1
	III-b

	
	Zyra e Administratës
	Specialist 
	C1
	1
	III-b

	
	
	Financier 
	C1
	1
	III-b

	
	
	Sekretar/arkivist/magazinier
	C3
	1
	 

	
	Zyra e Operacioneve Doganore 
	Përgjegjës turni 
	C1
	3
	III-b

	
	
	Doganier peshoreje/pike kontrolli
	C3
	12
	 

	
	
	Doganier 
	C2
	8
	IV-a

	
	Zyra e skanerit
	Doganier 
	C2
	4
	IV-a

	
	Zyra e Mbikëqyrjes Doganore
	Përgjegjës turni /zyre
	C1
	1
	III-b

	
	
	Doganier 
	C2
	3
	IV-a

	
	Zyra Doganore Sopikë 
	Doganier
	C2
	0
	IV-a

	
	
	Doganier peshoreje/pike Kontrolli
	C3
	0
	 

	Totali i Degës Doganore Kakavijë (Gjirokastër)
	 
	 
	 
	36
	 

	Dega Doganore Sarandë 
	 
	Kryetar dogane 
	B
	1
	III-a/1

	
	
	Specialist
	C1
	1
	III-b

	
	Zyra e Administratës 
	Financier 
	C1
	1
	III-b

	
	
	Sekretar/arkivist/magazinier 
	C3
	1
	 

	
	Zyra e Operacioneve
 Doganore                                         
	Përgjegjës zyre
	C1
	1
	III-b

	
	
	Doganier peshoreje/pike kontrolli
	C3
	2
	 

	
	
	Doganier
	C2
	4
	IV-a

	
	Zyra e Mbikëqyrjes Doganore
	Përgjegjës zyre
	C1
	1
	III-b

	
	
	Doganier 
	C2
	3
	IV-a

	
	Zyra Doganore Qafë-Bote 
	Përgjegjës turni/ zyre 
	C1
	2
	III-b

	
	
	Doganier 
	C2
	4
	IV-a

	
	
	Doganier peshoreje/pike Kontrolli
	C3
	6
	 

	 Totali i Degës Doganore Sarande 
	 
	 
	 
	 
	27
	 

	Dega Doganore Tri Urat
 (Përmet)
	 
	Kryetar dogane 
	B
	1
	III-a/1

	
	
	Specialist 
	C1
	1
	III-b

	
	Zyra e Administratës
	Financier 
	C1
	1
	III-b

	
	
	Sekretar/arkivist/magazinier 
	C3
	1
	 

	
	Zyra e Operacioneve
 Doganore 
	Përgjegjës turni
	C1
	1
	III-b

	
	
	Doganier peshore/pike Kontrolli
	C3
	2
	 

	
	
	Doganier 
	C2
	3
	IV-a

	
	Zyra e Mbikëqyrjes Doganore
	Përgjegjës zyre
	C1
	1
	III-b

	
	
	Doganier 
	C2
	2
	IV-a

	 Totali i Degës Doganore Tri Urat Përmet 
	 
	 
	 
	 
	13
	 

	Totali DPD
	 
	 
	 
	 
	464
	 

	Totali i Degëve Doganore 
	 
	 
	 
	 
	638
	 

	Totali i Administratës Doganore 
	 
	 
	 
	 
	1102
	 

	 
	 
	 
	 
	 
	 
	 




1

